title: Pajutammi

text: Pajutammi on kostean, lämpimänlauhkean ilmastoalueen laji. Sen elinalueille ovat tyypillisiä pitkät, kuumat kesät ja lyhyet, leudot talvet. Vuoden keskilämpötila vaihtelee 10 ja 21 celsiusasteen välillä, kesäkuukausien keskilämpötila on 21–27 celsiusastetta ja talvikuukausien −4–13 celsiusastetta. Pajutammen levinneisyysalueella keskimääräinen vuosittainen sademäärä on 1 000–1 500 millimetriä. Pajutammi kasvaa yleensä alluviaalialueilla, tyypillisesti jokien tulvatasangoilla, jokirannoilla ja suistoalueilla. Se menestyy parhaiten syvässä hiesupitoisessa maassa.


title: Pajutammi

text: Pajutammi muodostaa usein sekametsiä lännenambrapuun ("Liquidambar styraciflua"), vesitammen ("Quercus nigra") ja tammilajin "Quercus laurifolia" kanssa. Se kasvaa yleisesti myös yhdessä loblollymännyn ("Pinus taeda"), punavaahteran ("Acer rubrum"), hikkorilajin "Carya aquatica", keltislajin "Celtis laevigata", amerikanpersimonin ("Diospyros virginiana"), kolmioan ("Gleditsia triacanthos"), punasaarnin ("Fraxinus pennsylvanica"), amerikanmustapoppelin ("Populus deltoides"), tammilajien "Quercus lyrata", "Quercus michauxii" ja "Quercus pagoda" sekä valkojalavan ("Ulmus americana") ja setrijalavan ("Ulmus crassifolia") kanssa.


title: Pajutammi

text: Pajutammi viihtyy parhaiten aurinkoisella tai puolivarjoisella paikalla. Se ei kestä tulta ja metsäpalot tuhoavat usein kaikki pajutammet alueeltaan. Myös useat hyönteiset ja sienitaudit voivat vakavasti vahingoittaa puita.


title: Pajutammi

text: Pajutammea käytetään koristepuuna ja katupuuna varsinkin Pohjois-Amerikassa. Se sietää suhteellisen hyvin kuivuutta, kuumuutta, ilmansaasteita ja seisovaa vettä. Tulvansietokykynsä ansiosta se soveltuu myös ehkäisemään eroosiota ja sitomaan maata ajoittain veden peittämille jokien ja altaiden reuna-alueille. Se sietää huonosti leikkausta ja leikattujen oksien paraneminen kestää vuosia.


title: Pajutammi

text: Pajutammi risteytyy sekä luonnossa että viljelyssä lukuisten muiden lähisukuisten tammilajien kanssa. Näitä ovat ainakin purppuratammi ("Quercus coccinea"), "Quercus hemisphaerica", "Quercus ilicifolia", paanutammi ("Quercus imbricaria"), "Quercus incana", "Quercus laurifolia", "Quercus ludoviciana", patukkatammi ("Quercus marilandica"), vesitammi, otatammi ("Quercus palustris"), "Quercus pumila", punatammi ("Quercus rubra"), "Quercus shumardii" ja mustatammi ("Quercus velutina").


title: Sarjatähdikki

text: Sarjatähdikki ("Ornithogalum angustifolium", syn. "O. umbellatum") on monivuotinen, valkokukkainen sipulikasvi.


title: Sarjatähdikki

text: Sarjatähdikki kasvaa 15–30 cm korkeaksi. Tyviruusukkeena kasvavat lehdet ovat pystyjä. Lehtilapa on tasasoukka, 3–6 mm leveä, kouruinen ja pitkin keskisuonta vaalea. Kukinto on huiskilo, jossa kukkaperät ovat tukilehtiä pitempiä. Kukat ovat kaksineuvoisia ja säteittäisiä. Kukan kehä on lähes erilehtinen. Kehälehdet ovat 15–22 mm pitkiä, ulkopinnaltaan vihreitä, sisäpinnaltaan vaaleampia ja laidoiltaan valkoisia. Suomessa sarjatähdikki kukkii touko-kesäkuussa. Hedelmä on kuusisärmäinen kota. Laji on myrkyllinen.


title: Sarjatähdikki

text: Sarjatähdikki on alkujaan kotoisin Euroopasta ja Etu-Aasiasta. Sitä tavataan Pyreneiden niemimaalta Kreikkaan, Bulgariaan ja Romaniaan sekä paikoitellen Ukrainassa ja Kaukasuksen alueella. Pohjoisessa levinneisyysalue ulottuu Britteinsaarien pohjoisosiin, Tanskaan, Etelä-Norjaan ja -Ruotsiin, Keski-Baltiaan ja Puolaan. Aasian puolella lajia tavataan paikoin Turkissa, Iranin pohjoisosissa, Syyriassa, Libanonissa, Jordaniassa ja Israelissa. Pohjois-Afrikassa se on levinnyt Marokosta Tunisiaan. Ihmisen mukana laji on levinnyt myös Pohjois-Amerikan itäosiin. Suomessa sarjatähdikkiä tavataan luonnossa toisinaan viljelyjäänteenä maan eteläisimmistä osista.


title: Sarjatähdikki

text: Luonnonvaraisena sarjatähdikki kasvaa muun muassa tienvarsissa, ojien liepeillä, metsänlaidoissa ja joskus myös niityillä.


title: Sarjatähdikki

text: Sarjatähdikkiä on viljelty jo kauan puutarhojen koristekasvina.


title: Adam Park

text: Adam Park on kuvitteellinen henkilö Power Rangers -universumissa. Hän oli yksi päähenkilöistä televisiosarjassa "Mighty Morphin Power Rangers" sen toisella ja kolmannella tuotantokaudella ja kolmessa sen jälkeisessä sarjassa "Mighty Morphin Alien Rangers", "Power Rangers Zeo" ja "Power Rangers Turbo". Hän esiintyi myöhemmin myös vierailevana tähtenä "Power Rangers in Spacen" jaksossa "Always a Chance" ja "Power Rangers Operation Overdriven" kaksiosaisessa jaksossa "Once a Ranger". Häntä näytteli lähes aina Johnny Yong Bosch, mutta ajoittain myös Matthew Sakimoto tilanteissa, joissa kuvattiin nuorta Adamia. Tällainen tilanne oli muun muassa minisarjassa "Mighty Morphin Alien Rangers".


title: Adam Park

text: Adam ei ollut vain Zack Taylorin korvaaja Mighty Morphin Power Rangersissa, sillä hän on myös kaikkien aikojen kolmanneksi pisimpään rangerina toiminut henkilö, edellään vain Tommy Oliver ja Billy Cranston. Adam oli henkilönä ujo ja herkkä. Hänestä tuli kamppailulajiharrastuksensa ansiosta kurinalainen ja taitava taistelija erityisesti shaolin kungfussa.


title: Adam Park

text: Adam tapasi rangerit ensimmäistä kertaa, kun hän oli ystäviensä Rocky DeSantosin ja Aisha Campbellin kanssa puistossa ja sai estettyä opettajansa lastenvaunujen päätymisen jyrkkään rinteeseen. Rangerit olivat myös paikalla pysäyttämässä vaunuja. Adam, Rocky ja Aisha olivat kotoisin kuvitteellisesta Stone Canyonin kaupungista Kaliforniasta ja he olivat tulleet vierailulle Angel Groveen ryhmäninjakilpailujen finaalin takia. Rangereiden yllätykseksi kolmikko ei ollut vain katsomassa finaalia vaan he olivat itse ottelijoina ja myös voittivat turnauksen. Adam (ja myös Aisha ja Rocky) lopulta muuttivat Angel Groveen ja siirtyivät oppilaiksi Angel Groven lukioon.


title: Adam Park

text: Myös Lord Zedd kiinnostui Adamista, Aishasta ja Rockystä ja halusi tehdä heistä omia pahoja ninjojaan. Ninjakilpailujen jälkeen Goldar kaappasi kolmikon ja heidän Stone Canyonin suosikkiopettaja Mr. Andersonin ja vei heidät luolaan. Heidän onneksi Power Rangerit saapuivat kuitenkin pelastamaan heidät juuri ajoissa ennen kuin pahaksi muuttava Zeddin myrkkykäärme ehti puremaan heitä. Rocky, Adam ja Aisha saivat kuitenkin sattuman kautta selville rangereiden oikeat henkilöllisyydet, kun Billyllä oli ongelmia taistelussa myrkkykäärmettä vastaan ja Tommy Oliverin ja Kimberly Hartin täytyi riisua hänen kypäränsä. Rockystä, Adamista ja Aishasta tuli sen jälkeen rangereiden liittolaisia ja he lupasivat Zordonille pitävänsä rangereiden henkilöllisyydet salassa.


title: Adam Park

text: Adam valittiin korvaamaan Zack Taylor Mustana Power Rangerina sen jälkeen, kun Zack, Jason Lee Scott ja Trini Kwan oli valittu osallistumaan Sveitsissä järjestettyyn maailmanrauhankokoukseen. Adam sai sen myötä haltuunsa voimakolikon ja ohjattavakseen Lion Thunderzordin. Melkein heti rangeriksi tulonsa jälkeen Adam joutui Scorpinan ilkeän juonen kohteeksi. Scorpina oli naamioinut itsensä Sabrina nimiseksi tytöksi, sillä hänellä oli tarkoituksena saada ujo Adam eroon ystävistään ja siten johdattaa hänet ansaan. Aisha ei missään vaiheessa luottanut Sabrinaan, mutta yritti Adamin takia tulla hänen kanssaan toimeen. Aishasta oli myöhemmin apua, sillä hän pääsi nopeasti apuun, kun Scorpina oli houkutellut Adamin puiston syrjäiseen osaan ja paljastanut totuuden itsestään. Vaikka tapaus aiheutti kolhun Adamin itseluottamukseen hän toipui tilanteesta nopeasti, sillä hän pääsi tanssiaisiin unelmiensa tytön kanssa.


title: Adam Park

text: Myöhemmin Adamin itseluottamus joutui uuteen testiin. Erästä hänen karateoppilastaan kiusattiin ja se toi Adamin mieleen huonoja lapsuusmuistoja, sillä häntä oli kiusattu nuorena samalla tavalla. Lord Zedd lähetti Goldarin Maahan Katumuksen peili mukanaan, josta Adam pakotettiin katsomaan huonoimpia lapsuusmuistojaan. Adamin itseluottamus alkoikin murentua kunnes hän ymmärsi ettei ole enää heikko ja sai Zeddin ilkeän juonen epäonnistumaan. Adamin esi-isä oli toiminut kauan sitten Maan ensimmäinen Mustana Power Rangerina, kun Kimberly joutui kerran vahingossa ajassa taaksepäin.


title: Adam Park

text: Kolmannen tuotantokauden alussa Ritan veli Rito Revolto onnistui hirviöjoukon avulla tuhoamaan rangereiden Thunderzordit ja Tigerzordin. Adam lähti muiden rangereiden mukana etsimään Ninjoria, joka antoi heille uudet ninjakolikot ja myös uudet zordit. Adamista tuli uuden ninjakolikkonsa avulla Musta Ninja Ranger ja hän ohjasi uutena zordinaan Frog Ninjazordia. Adam sai myöhemmin vielä ohjattavakseen Mustan Shogunzordin. Hän sai myös kyvyn käyttää suojaavaa ja taitoja parantanutta Metallic Armoria.


title: Adam Park

text: Kun Rita Repulsan paha isä Master Vile saapui vierailulle kuupalatsiin etsimään voimakasta Zeokristallia onnistuivat rangerit saamaan sen aluksi itselleen. Varmistaakseen ettei Master Vile saisi Zeokristallia haltuunsa rangerit hajottivat sen viideksi pienemmäksi kristalliksi ja lähettivät kristallit eri aikakausille eri puolille maailmaa.


title: Adam Park

text: Mighty Morphin Power Rangersin viimeisessä jaksossa Master Vile oli "Orb of Doomin" avulla onnistunut siirtämään Maapallon ajassa taaksepäin. Sen seurauksena rangereista oli tullut lapsia eivätkä he pystyneet enää käyttämään voimiaan. Sen vuoksi minisarjassa Mighty Morphin Alien Rangers Maata puolustamaan kutsuttiin hetkeksi Aquitar-planeetan Power Rangerit. Myöhemmin Billy rakensi ninjakolikoista voimansa ottaneen koneen, jolla hän toivoi pystyvänsä muuttamaan rangerit takaisin oikean ikäisiksi. Kuitenkin vain Billy ehti käyttää laitetta, kun Goldar ja Rito Revolto varastivat sen. Sen jälkeen Rita Repulsa ja Lord Zedd tuhosivat laitteen sisällä olleet kuusi ninjakolikkoa, joten Power Rangereiden käyttämät voimat olivat lopullisesti mennyttä. Koska Adamin ninjakolikko oli siten tuhoutunut ja voimakolikko käyttökelvoton lähti nuori Adam etsimään portaalin läpi yhtä Zeokristallin palasista. Hän päätyi muinaiseen Koreaan lähelle isoäitinsä synnyinseutua. Hän tapasi siellä Kai-Ogin, joka oli paikallinen tietäjä. Vähän sen jälkeen Adam löysi Zeokristallin palasensa vesiputouksen takaa.


title: Adam Park

text: Kun Maapallo oli palannut takaisin oikeaan aikaan, Adamista tuli Zeokristallin antamilla voimilla Zeo Ranger IV. Hän ohjasi uutena zordinaan härkää muistuttanutta Zeozord IV:ää. Hänen zordinsa antoi myös Zeo Megazordille kyvyn käyttää taistelukypärää nimeltä Zeo IV Battle Helmet: Zeo Gravity Power. Myöhemmin Adam sai vielä käyttöönsä humanoidirobottia muistuttaneen Super Zeo Zord IV:n. Kauden aikana Adam kasvatti itselleen pidemmät hiukset ja jatkoi myös opiskelijana Angel Groven lukiossa, jossa hän suoritti muun muassa kasvitiede- ja musiikkikurssit. Kauden aikana Adam voitti myös Angel Groven shaolin kungfu -mestaruuden.


title: Adam Park

text: Kun paha avaruusmerirosvo Divatox uhkasi herättää ja naida voimakkaan Maligore-hirviön, Adam sai muiden rangereiden kanssa käyttöönsä uudet turbovoimat, joilla hänestä tuli Vihreä Turbo Ranger. Lisäksi hän sai uudeksi zordikseen Desert Thunder Turbozordin.


title: Adam Park

text: Adam seurasi muiden rangereiden kanssa Divatoxia myyttiselle Muranthias-saarelle, jolla Maligore asui. Divatox piti vankinaan myös Kimberlyä ja Jasonia, jotka hän aikoi antaa uhrilahjoina Maligorelle. Adam onnistui muiden rangereiden kanssa kuitenkin pelastamaan heidät ja tuhoamaan Maligoren uuden Turbo Megazordin avulla. Elokuvan lopussa hän voitti Jasonin ja Tommyn kanssa kamppailulajiturnauksen, jonka voittosumman he lahjoittivat Angel Groven nuorten turvatalon toimintaan.


title: Adam Park

text: Adam ilmestyi yhdessä Tori Hansonin, Kira Fordin, Bridge Carsonin ja Xander Blyn kanssa Power Rangers -sarjan viisitoistavuotista taivalta juhlineissa Power Rangers Operation Overdriven jaksoissa "Once A Ranger". Kun uusi vihollinen Thrax onnistui katkaisemaan Operation Overdrive Power Rangereiden linkin morphiointihilaan oli Adam yksi viidestä rangerista, jotka Sentinel Knight kutsui heidän tilalleen puolustamaan maailmaa. Adam palasi Mustana Mighty Morphin Power Rangerina ja toimi viisikon johtajana, sillä hänellä oli eniten kokemusta rangerina olosta ja Thraxin vanhemmista Rita Repulsasta ja Lord Zeddistä. Adam ja Kira puhuivat myös Tommy Oliverin tohtorin arvosta, sillä he molemmat olivat taistelleet eri kausilla Tommyn rinnalla.


title: Adam Park

text: Kun Adam ja muut aiemmilta kausilta tutut Power Rangerit olivat tavanneet Overdrive Rangerit ja kiittäneet Sentinel Knightia, Adam kertoi tietävänsä erään, joka osaisi palauttaa heidän yhteytensä morphiointihilaan. Tämä "eräs" oli Alpha 6. Adam kertoi omistavansa nykyään Angel Grovessa kamppailulajidojon ja piti Alphaa siellä, mahdollisesti avustajanaan. Huomion arvoista on myös, että Sentinel Knightin hänelle palauttamat voimat jäivät taistelun jälkeen yhä toimiviksi.


title: Adam Park

text: Adam käytti taisteluissa kahdesti myös Operation Overdriven varusteita. Taistelussa Fluriousta vastaan Adam sai käyttöönsä heidän HoverTek Cyclensä. Viimeisessä taistelussa Adam haastoi Thraxin yksin ja käytti Defender Vestiä suojanaan. Hän taisteli myös Flash Point Megazordilla Vulturus nimistä hirviötä vastaan. Hän käytti taisteluissa välillä myös omaa voimakirvestään. Adam oli aiemmilta tuotantokausilta tutuista rangereista ainoa, jonka kohdalla ei käytetty alkuperäistä morphiointisekvenssiä. Adam ei siten huutanut "Mastodon!" tai "Black Ranger Power!" muuttuessaan rangeriksi.


title: Näkymätön (elokuva)

text: Näkymätön ("Den osynlige") on vuonna 2002 ensi-iltansa saanut Joel & Bergvallin ohjaama ruotsalainen jännityselokuva, joka perustuu Mats Wahlin samannimiseen nuortenromaaniin. Elokuvan pääosissa näyttelevät Gustaf Skarsgård ja Tuva Novotny.


title: Näkymätön (elokuva)

text: Elokuvasta tehtiin myös amerikkalainen versio, "The Invisible", vuonna 2007. Siinä Justin Chatwin näytteli Skarsgårdin roolin.


title: Näkymätön (elokuva)

text: Lukiolaispoika Niklas (Gustaf Skarsgård) on viisas ja unelmoi suuria. Hänen ylisuojeleva äitinsä (Li Bråhde) on kuitenkin jo suunnitellut pojalle tulevaisuuden. Eräänä päivänä Niklas joutuu koulussa riitaan pikkurikollisen häirikköoppilas Annelien (Tuva Novotny) kanssa, ja joutuu syytetyksi kantelemisesta. Annelie pahoinpitelee Niklaksen. Niklas herää ja huomaa muuttuneensa näkymättömäksi.


title: La Zaïroise

text: La Zaïroise (suom. 'Zairelainen') oli Joseph Lutumban kirjoittama ja Simon-Pierre Boka Di Mpasi Londin säveltämä Zairen kansallislaulu vuosina 1971–1997. Nykyinen kansallislaulu on "Debout Congolais".


title: Fa D’ambu

text: Fa D’ambu tai Fá d’Ambô (”"Ano Bomin kieli"”) on pääasiassa Päiväntasaajan Guineaan kuuluvalla pienellä Annobónin () saarella puhuttava kieli. Fa D’ambu on kreolikieli, joka pohjautuu portugalin kieleen.


title: Fa D’ambu

text: "Ethnologuen" mukaan kielellä oli vuonna 1999 yhteensä 3 100 puhujaa, joista 2 000 oli Annobónilla ja 500 pääkaupungissa Malabossa ja Biokon saarella. Muutamia puhujia on myös Päiväntasaajan Guinean mantereen puoleisella alueella ja Espanjassa. Kieltä käytetään niin Annobónilla kuin Malabossakin, vaikka espanja onkin maan hallinnon ja koulutuksen kieli. Annobónilla puhuttava Fa D’ambu eroaa hieman pääkaupungissa Malabossa puhutusta.


title: Fa D’ambu

text: Fa D’ambulla on yhteiset juuret läheisillä São Tomén ja Príncipen saarilla puhuttavien portugaliin pohjautuvien kreolien, angolarin, príncipen kreolin (myös "lung’iye") ja sãotomén kreolin (myös "forro", "santome"), kanssa. Fa D’ambulla on esimerkiksi sãotomén kreolin kanssa 62,5-prosenttisesti yhteinen sanasto. Fa D’ambun sanastosta kymmenen prosenttia tulee espanjan kielestä ja lisäksi kieli on saanut vaikutteita Biokolla puhuttavasta englantiin pohjautuvasta Fernando Pon kreolista. Afrikkalaiskielten fonologiset säännöt ovat muokanneet Fa D’ambua voimakkaasti ja kielessä on huomattava määrä sanoja, joiden alkuperä on Afrikan mantereella puhuttavissa kielissä. Fa D’ambussa näkyy selvästi Nigerian kielten vaikutus.


title: Shh!

text: Shh! eli Heinäsirkat on suomalaisen elektronisen musiikin yhtyeen Spermin ainoaksi jäänyt studioalbumi, joka on julkaistu vuonna 1970. Albumi julkaistiin uudelleen CD:nä vuonna 1998 sekä vinyylinä vuonna 2008. Albumin nimi on sen etukannessa "Shh!", mutta takakannessa ja levyn etiketeissä "Heinäsirkat". Levy on julkaistu uudelleen myös Vinyl-on-demandin "Works 1968–1976" ja Svart Recordsin "50th Erection. Collected Works 1968–1971" kokoelmajulkaisuilla. Näillä julkaisuilla "Korvapoliklinikka Hesperia" ja "Jazz jazz" -kappaleiden paikkaa on vaihdettu.


title: Shh!

text: A-puoli


title: Shh!

text: B-puoli


title: Shh!

text: CD:n bonuskappale


title: The Dreamers

text: The Dreamers tai Dreamers on vuonna 2003 ensi-iltansa saanut italialaisen Bernardo Bertolucciin ohjaama romanttinen draamaelokuva. Gilbert Adairin omasta romaanistaan sovittamassa tarinassa amerikkalainen yliopisto-opiskelija tapaa vuoden 1968 opiskelijamielenosoitusten aikoihin Pariisissa omalaatuiset filmihullut sisarukset ja joutuu eroottisen pelin keskelle. Elokuvassa on useita viitteitä Hollywoodin klassikkofilmeihin ja ranskalaisen uuden aallon elokuviin.


title: Ji

text: Ji tarkoittaa seuraavia:Ji on seuraavien henkilöiden nimi:


title: Se ainoa oikea (vuoden 1999 elokuva)

text: Se ainoa oikea ("Den Eneste ene") on vuonna 1999 julkaistu Susanne Bierin ohjaama komediaelokuva.


title: Se ainoa oikea (vuoden 1999 elokuva)

text: Tarinan henkilöihin kuuluu kaksi pariskuntaa ja näiden sinkkuystäviä: itsenäinen tanskalaistyttö, italialaishurmuri, pehmomies, vauvakuumeinen nainen, iloluontoinen blondi ja oikeamielinen työläismies. Joku haluaa ehdottomasti lapsen, joku taas ei missään nimessä ja joku vasta etsii vakiokumppania. Lopulta kaikille löytyy se ainoa oikea vaihtoehto onneen.


title: Järvelän Kino

text: Järvelän Kino on vuodesta 1949 Päijät-Hämeen Kärkölässä toiminut elokuvateatteri. Se sijaitsee Kärkölän kuntakeskuksessa Järvelän Hähkäniementiellä.


title: Järvelän Kino

text:
Järvelän Kinon perustivat Risto Koskinen ja Ruben Jokiniemi. Vuodesta 1956 vuoteen 1978 teatteria pyöritti Arvo Kanerva. Toiminta oli tuolloin vilkasta ja näytöksiä oli usein.
Vuosina 1978–2004 Sisko Hennala ja hänen kaksi poikaansa huolehtivat elokuvateatterin ylläpidosta. Vuodesta 2004 lähtien Järvelän Kino on toiminut Maija ja Veli-Matti Saarisen johdolla.


title: Järvelän Kino

text: Elokuvateatteri sai toukokuussa 2012 Suomen elokuvasäätiön digitalisointituen. Digitalisoidut näytökset aloitettiin 21.10.2012. Uusi tekniikka mahdollistaa sen, että ensi-illat voivat olla yhtä aikaa isojen teatterien kanssa.


title: Järvelän Kino

text: Järvelän Kinossa käy vuosittain noin 1500 kävijää. Elokuvanäytöksiä järjestetään syksystä toukokuun loppuun.


title: The Weight of Water

text: The Weight of Water ("The Weight of Water") on vuonna 2001 ensi-iltansa saanut Kathryn Bigelown ohjaama elokuva, joka perustuu Anita Shreven samannimiseen romaaniin. Pääosaa esittää Sean Penn.


title: The Weight of Water

text: Lehtikuvaaja Jean Janes matkustaa runoilijamiehensä Thomasin kanssa Shoals-saarille New Hampshiren edustalle. Mukana ovat myös Thomasin veli Rich ja tämän tyttöystävä Adaline, joka tutkii kahden siirtolaisnaisen 1873 tapahtunutta murhaa. Sattuman oikusta Jean löytää arkistoituja asiakirjoja jotka näyttävät selvittävän murhan.


title: Jz

text: Jz tarkoittaa seuraavia:


title: Quercus kelloggii

text: Quercus kelloggii on tammien ("Quercus") sukuun ja pyökkikasvien heimoon ("Fagaceae") kuuluva kesävihanta puulaji. Se kasvaa luonnonvaraisena Pohjois-Amerikan länsirannikolla Kalifornian ja Oregonin vuoristoissa. Se on luontaisella elinalueellaan erittäin tärkeä ravintokasvi monille eläimille, ja sen terhoja on käytetty myös ihmisten ruokana.


title: Quercus kelloggii

text: "Quercus kelloggii" on pienehkö puu. Se kasvaa tavallisesti 9–25 metriä korkeaksi ja 0,3–1,4 metriä leveäksi rungon rinnankorkeusläpimitaltaan. Suurin tunnettu yksilö on noin 38 metriä korkea. Latvus on yleensä nuorena kapea ja vanhemmiten leveän epäsäännöllinen. Vanhoilla puilla on yleensä ontto, haarainen runko. Puu muodostaa yhden tai useamman alaspäin suuntautuneen pääjuuren ja lukuisia sivusuuntaisia juuria ja pintajuuria.


title: Quercus kelloggii

text: Kaarna on tummanruskeaa tai mustanruskeaa ja epäsäännöllisen uurteista. Vanhan puun kaarna on 1,9–5,1 senttimetriä paksua. Versot ovat ruskeita tai punaruskeita. Silmut ovat ruskeita, munanmuotoisia ja 4–10 millimetriä pitkiä.


title: Quercus kelloggii

text: Lehdet ovat yksinkertaisia ja ruodillisia. Lehtilapa on yleismuodoltaan leveänsoikea, puikea tai vastapuikea ja reunoiltaan 7–11-liuskainen. Se on 6–20 senttimetriä pitkä ja 4–14 senttimetriä leveä, hertta- tai tylppätyvinen ja tavallisesti teräväkärkinen. Lehdet ovat yleensä kaljuja, mutta joskus hienokarvaisia. Lehtiruoti on 1–6 senttimetriä pitkä. Laji on kesävihanta ja talvehtii lehdettömänä.


title: Quercus kelloggii

text: "Quercus kelloggii" on yksikotinen, ja hede- ja emikukat kasvavat eri kukinnoissa samassa puussa. Hedekukat kasvavat karvaisissa 3,5–7,5 senttimetriä pitkissä norkoissa, jotka kehittyvät edellisen vuoden versojen lehtihankoihin. Emikukat kasvavat yksittäin tai pienissä ryhmissä. Ne kehittyvät uusien vuosikasvainten lehtihankoihin. Kukinta tapahtuu maalis-toukokuussa. Rannikoilla ja alavilla alueilla kukinta tapahtuu ensimmäisenä ja vuoristoissa viimeisenä.


title: Quercus kelloggii

text: Hedelmä on maljamaisen kehdon ympäröimä pähkinä eli tammenterho. Maljamainen kehto on 1,3–2,7 senttimetriä pitkä, 2,0–2,8 senttimetriä leveä ja peittää suunnilleen puolet tai kaksi kolmasosaa pähkinästä. Kehdon suomut ovat yli 4 millimetriä pitkiä ja suippokärkisiä tai pitkäsuippuisia. Pähkinä on pitkänomainen, 2,1–3,4 senttimetriä pitkä ja 1,4–2,2 senttimetriä leveä. Terhot kypsyvät seuraavana vuonna pölytyksestä.


title: Quercus kelloggii

text: "Quercus kelloggii" elää tavallisesti 100–200 vuotta, mutta se saattaa elää noin 500-vuotiaaksi. Laji lisääntyy usein kasvullisesti ja versoo voimakkaasti juuristonsa tyvestä ja rungostaan metsäpalon jälkeen tai rungon katkettua.


title: Quercus kelloggii

text: "Quercus kelloggii" kasvaa luonnonvaraisena Yhdysvaltain länsirannikolla Kalifornian keski- ja pohjoisosissa sekä Oregonin eteläosissa. Sitä esiintyy monenlaisilla paikoilla, kuten laaksoissa, alluviaalirinteillä ja kallioisilla harjanteilla. Lajia kasvaa 60 metrin korkeudelta merenpinnasta Napan ja Santa Rosan laaksoissa noin 2 380 metrin korkeuteen Kalifornian vuoristoissa.


title: Quercus kelloggii

text: "Quercus kelloggii" kasvaa ilmastossa, jolle ovat ominaisia kuumat, kuivat kesät ja sateiset talvet. Sademäärät lajin elinalueella vaihtelevat suuresti. Luoteisessa Kaliforniassa vuotuinen sadanta on vain 300–380 millimetriä, kun taas osissa Kalifornian rannikkoa vuotuinen sadanta saattaa olla jopa 2 540–2 920 millimetriä tai enemmän. Lajin levinneisyysalueella kylmimmän talvikuukauden keskilämpötila on −1–8 celsiusastetta ja lämpimimmän kesäkuukauden 19–28 °C.


title: Quercus kelloggii

text: Laji ei siedä vetistä maata ja tarvitsee menestyäkseen hyvin vettä läpäisevän maaperän. Se voi kasvaa monentyyppisissä maannoksissa ja viihtyy parhaiten syvässä, hyvin vettä läpäisevässä hieman happamassa hiesumaassa. Se kestää hyvin kuivuutta.


title: Quercus kelloggii

text: "Quercus kelloggii" kasvaa joskus valtapuulajina lähes yksilajisissa metsissä. Se muodostaa usein myös metsiä kalifornianmansikkapuun ("Arbutus menziesii"), kastanjatammen ("Notholithocarpus densiflorus"), keltamännyn ("Pinus ponderosa") ja douglaskuusen ("Pseudotsuga menziesii") kanssa. Se saattaa kasvaa myös yhdessä useiden muiden puiden, etenkin useiden tammilajien ja havupuiden kanssa. Useat linnut ja pienet nisäkkäät käyttävät lajin terhoja ravinnokseen ja samalla levittävät niitä.


title: Quercus kelloggii

text: "Quercus kelloggii" on sopeutunut kestämään metsäpaloja. Sen paksu kaarna ja syvä juuristo suojaavat sitä pienemmiltä paloilta ja vaurioiduttuaan palossa puu pystyy yleensä versomaan rungostaan ja juuristonsa tyvestä.


title: Quercus kelloggii

text: Laji on altis useille sienitaudeille ja "Phytophthora ramorum" -sienen aiheuttama tammen äkkikuolema on tuhonnut "Quercus kelloggii" -metsiä monin paikoin Kaliforniassa.


title: Quercus kelloggii

text: "Quercus kelloggii" risteytyy luonnossa joidenkin lähisukuisten tammilajien kanssa. "Quercus × ganderi" lajin risteymä kaliforniantammen ("Quercus agrifolia") kanssa ja "Quercus × morehus" on lajin risteymä lajin "Quercus wislizenii" kanssa.


title: Quercus kelloggii

text: Puuainesta pidetään arvokkaana ja sitä käytetään sisustukseen ja huonekalujen valmistukseen. Sen kuviointia pidetään kauniina, ja se soveltuu hyvin työstettäväksi. Puu on kuitenkin nykyisin sen verran harvinaistunut, ettei sen käyttö ole yhtä laajamittaista kuin monien samojen alueiden havupuiden.


title: Quercus kelloggii

text: Kalifornian alkuperäiskansat ovat perinteisesti käyttäneet lajin terhoja ravinnonlähteenä. Terhoista valmistetuista jauhoista on tehty keittoa ja puuroa sekä leivottu leipää. Kasvin osia on käytetty myös lääkintään, korinpunontaan ja työkalujen ja väriaineiden valmistukseen.


title: Kino-Huovi

text: Kino-Huovi on Harjavallassa toimiva elokuvateatteri. Se sijaitsee kaupungin keskustassa Harjavallankadun varrella.


title: Kino-Huovi

text: Kino-Huovin 160-paikkainen teatterirakennus on valmistunut vuonna 1944. Se on toiminut alusta alkaen elokuvateatterina. Vuoteen 1976 asti teatteri tunnettiin nimellä "Satakuva". Rakennus oli tyhjillään kahden vuoden ajan, kunnes Kino-Huovi aloitti marraskuussa 1978.


title: Kino-Huovi

text: Vuosituhannen vaihteessa teatterissa tehtiin suuria kunnostustöitä, muun muassa aulatilat sekä äänentoistolaitteisto uusittiin. Kino-Huovi digitalisoitiin vuoden 2012 alussa.


title: Kontinen

text: Kontinen on seuraavien henkilöiden sukunimi:


title: Varudu

text: Varudu (teluguksi వరుడు) on vuonna 2010 ilmestynyt, Gunasekharin ohjaama telugunkielinen elokuva, jonka pääosia esittävät Allu Arjun, Arya ja Bhanu Sri Mehra. Elokuvan ovat käsikirjoittaneet ohjaaja Gunasekhar sekä Thota Prasad ja sen on tuottanut D. V. V. Danaya. Elokuvan soundtrackin on säveltänyt Mani Sharma. "Varudu" on dubattu malajalamiksi ("Varan") ja hindiksi ("Ek aur Rakshak"). Elokuva voitti vuoden parhaiden erikoistehosteiden Nandi Awards -palkinnon.


title: Varudu

text: Sandeep (Allu Arjun) on villi nuorukainen, mutta hänen avioliittoa koskevat mielipiteensä ovat hyvin perinteikkäitä. Hän pyytää vanhempiaan valitsemaan hänelle aviopuolison, eikä suostu tapaamaan tätä ennen hääseremoniaa. Häissä hänen tuleva puolisonsa Deepthi (Bhanu Sri Mehra) kuitenkin siepataan, ja loput tarinasta kertoo kuinka Sandeep rakastuu Deepthiin pelastaessaan tätä Diwakar-nimisen roiston (Arya) kynsistä.


title: Veljekset Kontkanen

text: Veljekset Kontkanen Oy oli vuosina 1945-1996 Joensuussa toiminut yritys, jonka Juho Kontkanen ja veljekset Reino, Heino ja Jussi Kontkanen perustivat. Sen valikoimaan tulivat Citroën-, Studebaker- ja Borgward-merkkiset autot.


title: Kontkanen

text: Kontkanen on suomalainen sukunimi, joka on muun muassa seuraavilla henkilöillä:


title: Koskelainen

text: Koskelainen voi tarkoittaa seuraavia:


title: X-Pulssion

text: X-Pulssion on vuonna 2009 perustettu englanniksi laulava helsinkiläinen yhtye, jonka musiikissa melodiseen sinfoniaan yhdistyy thrash, groove ja heavy metalia.


title: X-Pulssion

text: Yhtyeen perustivat syyskuussa 2009 Rayburn Thrashfield ja Aapo Salo. Yhtye koottiin lähinnä kaveriporukasta, ja se oli aluksi kolmihenkinen. Kun yhtye alkoi sovittaa omia kappaleita, tarkoituksena oli löytää yhtyeen ulkopuolelta sopiva solisti. Tyylisuuntaa työstettäessä kuitenkin huomattiin, että melodisten harmonioiden aikaansaamiseksi tarvittaisiin kaksi kitaristia. Sittemmin yhtye vakiintui nelihenkiseksi yhtyeeksi, ja solisti valittiin yhtyeen sisältä, koska haluttiin säästää aikaa ja helpottaa järjestelyjä.


title: X-Pulssion

text: Yhtyeen nimi "X-Pulssion" tarkoittaa monen asian summaa: erottumista massasta, tarttuvaa rytmiä ja hauskanpitoa.


title: X-Pulssion

text: Yhtyeen ensialbumi "Dying Legacy" julkaistiin 29. kesäkuuta 2011. Levynjulkaisukeikka pidettiin Tavastialla samana päivänä.


title: X-Pulssion

text: StudioalbumitSingletMusiikkivideotYhtye teki ensimmäisen musiikkivideonsa 2011 syksyllä kappaleesta "Tooth Twister", ja se julkaistiin Helsinki Clubilla 23. marraskuuta. Toinen musiikkivideo on tehty kappaleesta "Shit Happens". ja se on julkaistu 14. elokuuta 2012.


title: Koutonen

text: Koutonen on seuraavien henkilöiden sukunimi:


title: The Original Black Sabbath

text: The Original Black Sabbath on NEMS Recordsin julkaisema Black Sabbath-yhtyeen kokoelma-albumi vuodelta 1976. Se julkaistiin alun perin vain Manner-Euroopassa. Albumi sisältää kappaleita vuosilta 1970-1973. Kokoelma ei kuulu yhtyeen viralliseen katalogiin.


title: K.O.I.R.A.

text: K.O.I.R.A. on rap/R&B -artisti Karri Koiran debyyttialbumi, joka julkaistiin 30. marraskuuta 2012 Monsp Recordsin kautta. Albumin ensimmäinen single "Amerikankotka liitää" julkaistiin helmikuussa 2012, ja siitä julkaistiin myös musiikkivideo. Kappaleella vierailee rap-artisti Ruudolf. Toinen single ja musiikkivideo julkaistiin kesäkuussa 2012 kappaleesta "Kaikki tai ei mitään", ja kolmas musiikkivideo kappaleesta "H-kaupunki" syyskuussa 2012. Albumin neljäs musiikkivideo julkaistiin saman vuoden marraskuussa kappaleesta "Lähe mun kaa". Albumi nousi parhaimmillaan Suomen virallisen albumilistan 6. sijalle.


title: K.O.I.R.A.

text: Albumin kappaleella "Mitä meil on" vierailee Ruudolfin vaimo Suvi-Tuulia.


title: K.O.I.R.A.

text: Albumi ylitti kultalevyn rajan keväällä 2015 ollen kolmas kultaa myynyt Monsp Recordsin albumi. Albumin singlet "Kaikki tai ei mitään", "Ne kutsuu mua koiraks", "Ei tarkoittaa ei" ja "Amerikankotka liitää" ovat myyneet kultaa ja single "Lähe mun kaa" platinaa.


title: Pontus (nimi)

text:
Pontus on miehen etunimi. Nimi on skandinaavinen muunnos roomalaisesta sukunimestä "Pontius"
, joka johtuu mahdollisesti Vähässä-Aasiassa sijainneesta Pontos-nimisestä provinssista, jonka nimi johtui kreikan kielen merta tarkoittavasta sanasta ποντος ("pontos"). Toisen selityksen mukaan nimi on johdos latinan siltaa tarkoittavasta sanasta "pons".. Tunnetuin roomalaisaikainen Pontius oli Uudesta testamentista tuttu Juudean maaherra Pontius Pilatus.


title: Pontus (nimi)

text: Suomessa nimi Pontus on vuoden 2009 loppuun mennessä annettu 568 henkilölle. Nimeä ei ole suomenkielisessä kalenterissa, mutta suomenruotsalaisen kalenterin mukaan Pontuksen nimipäivä on 20. marraskuuta.


title: Jokimonnit

text: Jokimonnit ("Akysidae") on monnikaloihin kuuluva heimo. Heimon lajeja tavataan Kaakkois-Aasiasta makeista vesistä.


title: Jokimonnit

text: Jokimonnien heimoon kuuluu lähteestä riippuen 3–sukua ja 13–30 lajia. Heimon lajit jaetaan kahteen alaheimoon "Akysinae" ja "Parakysinae", jotka luettiin aikaisemmin omiksi heimoikseen. Jokimonnilajit ovat tyypillisesti pienehköjä esimerkiksi "Akysis leucorhynchus" kasvaa korkeintaan noin 3 cm pitkäksi. Suurin heimon lajeista suklaabalalaikkamonni ("Breitensteinia insignis") voi kasvaa 19 cm pitkäksi. Ruumiinrakenteeltaan heimon kalat ovat pitkulaisia ja niiden slkäevä on lyhyt. Useilla lajeista on myös rasvaevä. Rintaevissä on terävä piikki. Jokimonnilajien silmät ovat pienehköt ja kuonossa on 4 paria viiksisäikeitä. Uimarakko on hieman pienentynyt. Jokimonnien ruumiissa on useinta rivejä nystyjä ja väriltään lajit ovat usein kirjavia.


title: Jokimonnit

text: Jokimonneja tavataan alueelta, joka ulottuu Myanmarista, Jaavalle, Sumatralle ja Borneoon. Heimon kalojen elinympäristöä ovat nopeasti virtaavat purot ja joet.


title: Prirazlomnaja

text: Prirazlomnaja () on arktinen öljynporauslautta ja samanniminen, vuonna 1989 löydetty öljykenttä Venäjän Nenetsian autonomisen piirikunnan Zapoljarnyin piirin edustalla Barentsinmeren kaakkoisosassa, jota osaa kutsutaan joskus Petšoranmereksi. Öljykentän porausoikeudet on myönnetty valtiollisen Gazprom-konsernin tytäryritykselle (Gazprom Neft Shelf), joka omistaa myös paikalle sijoitetun tuotantolautan.


title: Prirazlomnaja

text: Tuotantolautan yläosa pohjautuu aiempaan brittiläiseen, Pohjanmerellä aiemmin käytettyyn, Murmanskissa purettuun "Hutton" -porauslauttaan, jonka Rosneft osti vuonna 2002. Arkangelin alueen Severodvinskissä sijaitsevalla, valtiollisen Sevmašin (OAO "PO Sevmaš") telakalla porauslauttaa uudenaikaistettiin ja se sovitettiin arktisiin oloihin. Lautalle rakennettiin usean vuoden aikana uusi runko-osa ja siihen liitettiin erilaisia modulaarisia osia, kuten asumisyksikkö ja kaksi lastausyksikköä, Viipurin telakalla rakennettu tekninen moduli, sekä Tsentroenergomontaž-yhtiön valmistamat putkistot.


title: Prirazlomnaja

text: Prirazlomnaja-lautta pystyy suunnitelmien mukaan tuottamaan 22 000 tonnia raakaöljyä ja miljoona kuutiota kaasua päivässä. Öljyä on tarkoitus kerätä jopa 40 erillisen reiän kautta samanaikaisesti. Lautalla on yhteensä 14 varastosäiliötä, joiden yhteiskapasiteetti on 113 000 m ja kaksi 10 000 m siirtokapasiteettiin tunnissa pystyvää lastausyksikköä.


title: Prirazlomnaja

text: Porauslautta on 141 metriä korkea.


title: Prirazlomnaja

text: Porauslautan sijaintipaikalla meren syvyys on noin 20 metriä. Seudun keskilämpötila on -4 celsiusastetta, mutta voi laskea -50 celsiusasteeseen. Meri on vapaa jäästä keskimäärin noin 110 päivää vuodessa. Talvikaudella jää on noin 1,7 metriä paksua. Tuuli voi yltää hirmumyrskynopeuksiin (jopa 40 m/s) ja aallokko 12 metriä korkeaksi. Tuotantolautta on siksi rakenteeltaan jäävahvisteinen ja kiinteästi paikalleen ankkuroitu. Mantereelle on 55 kilometrin matka, eli lautta sijaitsee Venäjän yksinomaisen talousvyöhykkeen sisällä (EEZ, leveys 200 merimailia). Prirazlomnaja-öljykentän on arvioitu sisältävän yhteensä 72 miljoonaa tonnia raakaöljyä.


title: Prirazlomnaja

text: Ennen Prirazlomnajaa, Gazprom on porannut öljyä, kaasua ja kaasukondensaattia talvisin esimerkiksi Ohotanmeren Sahalin 2-hankkeessa. Tämä merialue on jäässä lyhyemmän aikaa (noin puolet vuodesta) ja jääpeite on ohuempi kuin Petsoranmerellä.


title: Prirazlomnaja

text: Lautta siirrettiin Barentsinmerelle elokuussa 2011. Lautta ankkuroitiin ja tuotannon valmistelut aloitettiin, alkuperäisenä tavoitteenaan saada tuotanto käyntiin vuonna 2012. Gazpromin mukaan öljykentältä on mahdollista tuottaa parhaimmillaan 6,6 miljoonan tonnia öljyä vuodessa. Porauslautan tuotantosuunnitelmien toteutuessa siitä tulee rahtimääränsä puolesta yksi Nenetsian autonomisen piirikunnan suurimmista laivaliikenteen rahtauspisteistä.


title: Prirazlomnaja

text: Lautalle asetettiin hinauksen jälkeen 3 merimailin suuruinen meriliikenteen vaara-alue. Jo aiemmin tuotantotoiminnan tueksi rakennettiin vuosina 2006–2007 kaksi jäätä särkevää monikäyttöalusta ja vuosina 2009–2010 öljykuljetuksia varten kaksi Murmanskin sataman luo Kuolanvuonoon sijoitetulle varastotankkerille öljyä kuljettavaa öljytankkeria.


title: Prirazlomnaja

text: Tuotannon alkamista on siirretty useaan otteeseen. Tähän vaikuttivat osaltaan ympäristöjärjestöjen mielenilmaukset. Niiden jälkeen Gazprom myönsi tarpeen lykätä porausten aloittamista, vedoten turvallisuusvaatimusten parannustarpeisiin. Prirazlomnaja sijaitsee arktisella alueella, jonka luonto on haavoittuva. Laaja arktista meriympäristöä turvaamaan perustettu Nenetsian luonnonpuisto on porauslautasta osin jo alle 50 kilometrin etäisyydellä.


title: Prirazlomnaja

text: Joissain arvioissa porauslautan arvioitiin hinatun paikalle jo alkujaan tuotantoteknisesti keskeneräisenä. Siten tuotannon arveltiin alkavan vasta vuoden 2013 loppupuolella. Gazprom lupasi vuosikertomuksessaan 2012, että Prirazlomnajan öljykentältä saadaan öljyä jo vuoden 2013 aikana. Elokuussa 2013 täsmennettiin, että ensimmäisen öljylähteen poraus alkaa lokakuussa 2013 ja saadaan valmiiksi vuoden loppuun mennessä. Tuotannon aloittamisesta raportoitiin lopulta 20. joulukuuta 2013.


title: Prirazlomnaja

text: Gazpromin tavoitteena on nostaa tuotanto 6,6 miljoonaan tonniin vuodessa vuonna 2018 mennessä. Myös läheisen Petšoranmeren Dolginskajan öljykentän tutkimukset jatkuvat vuosina 2013–2014. Yhtiön tavoitteena on käynnistää tuotanto tällä Barentsinmeren kaakkoisosan öljykentällä vuonna 2020. Dolginskajan kentälle siirtymisen on arvioitu olevan helpompaa sen sijatessa verraten lähellä suurempaa Prirazlomnajan kenttää.


title: Prirazlomnaja

text: Valtioenemmistöinen Gazprom on pyrkinyt saamaan miljardiluokan alennuksia veroihinsa vetoamalla muun muassa arktisen öljyntuotannon viivästymiin ja vuoden 2016 jälkeen alkaville hankkeille kaavailtuihin verohelpotuksiin. Operaatiovastuun tuotannosta ottanut Gazprom Neft sai vuonna 2012 hankittua 50 % alennuksen tuotannon vientitulleihin.


title: Prirazlomnaja

text: Ympäristöjärjestö Bellona on kantanut huolta muun muassa Venäjän öljyvahinkojen hoidon heikosta tasosta, Barentsinmeren merenpohjalta mitattujen öljyjäämien lisääntymisestä, Venäjän öljyntorjuntakyvystä yleisesti maan luoteisosissa ja merialueilla sekä erityisesti Prirazlomnojen tuotantolauttan ja öljykentältä porattavan öljykuljetuksiin liittyen.


title: Prirazlomnaja

text: Elokuussa 2012 kuusi Greenpeacen aktivistia, järjestön kansainvälisen työn johtajan Kumi Naidoon johdolla, kiipesi 24. elokuuta osana mielenilmaustaan porauslautan laidalle. Porauslautan lähettyville saavuttiin ympäristöjärjestön tukialus Arctic Sunrisella, josta joukko mielenosoittajia lähti kumiveneillä lautan luo. Mielenosoittajat viettivät lautalla 15 tuntia. Nandoon mukaan mielenosoittajat ymmärsivät pidätysriskin kasvamisen sen jälkeen, kun Venäjän rajavartiolaitos oli saapunut kahdella helikopterilla porauslautalle. Tätä aiemmin merivartioston alus oli tarkkaillut mielenilmaisua siihen puuttumatta. Ympäristöjärjestö kiinnitti viiden päivän tempauksellaan kansainvälistä huomiota esimerkiksi lautan puutteellisiin suunnitelmiin öljypäästöjen varalta ja siihen, että Venäjän alkuperäiskansat vastustivat porausaikeita.


title: Prirazlomnaja

text: Vuoden 2013 syyskuun 18. päivänä kaksi Greenpeacen aktivistia yritti nousta jälleen kumiveneistä Gazpromin lautalle. Venäjän rannikkovartiosto keskeytti nopeasti tämän suurta huomiota herättäneen mielenilmaisun. Seuraavana päivänä venäläiset rannikkovartoston joukot nousivat helikoptereista porauslautan turva-alueella poistumiskäskyä uhanneelle Arctic Sunriselle. Ympäristöjärjestön mukaan porauslautta sijaitsi kuitenkin kansainvälisillä vesillä ja heidän oma tukialuksensa pysytteli lautasta usean sadan metrin päässä. Takavarikoitu Greenpeacen alus hinattiin Murmanskiin, jossa kaikki laivalla olleet 30 henkeä määrättiin tutkintavankeuteen kahdeksi kuukaudeksi. He saivat alustavan syytteen Venäjän rikoslain yleistä turvallisuutta vastaan koskevia rikoksia käsittelevän 24. luvun merirosvousta käsittelevän 227. pykälän mukaan.


title: Ikuinen rakkaus

text: Ikuinen rakkaus voi tarkoittaa muun muassa seuraavia:


title: Jouko Vesikansa

text: Jouko Jalmari Vesikansa (sukunimi vuoteen 1935 "Sjöstedt"; 27. huhtikuuta 1915 Turku – 28. kesäkuuta 1988) oli suomalainen sanakirjan toimittaja ja pakinoitsija.


title: Jouko Vesikansa

text: Vesikansan vanhemmat olivat johtaja Otto Hjalmar Sjöstedt ja Ester Ragnhild Maria Lauhkonen. Hän pääsi ylioppilaaksi 1935 ja valmistui filosofian kandidaatiksi 1937 ja maisteriksi 1938.


title: Jouko Vesikansa

text: Vesikansa toimi Nykysuomen sanakirjan toimittajana 1938–1946 ja toimitussihteerinä 1946–1962. Hän oli Suomen akateemisen kielitoimiston assistenttina 1961–1967, Nykysuomen laitoksen toimituspäällikkönä 1968–1976 sekä Kotimaisten kielten tutkimuskeskuksen erikoistutkijana vuodesta 1976 ja Nykysuomen perussanakirjan päätoimittajana vuodesta 1971.


title: Julien Ingrassia

text: Julien Ingrassia (s. 26. marraskuuta 1979 Aix-en-Provence) on ranskalainen kartanlukija. Hän lukee nuotteja maanmiehelleen Sébastien Ogierille. Pari on kilpaillut yhdessä vuodesta 2006 lähtien, ja he ajavat tällä hetkellä Volkswagenin WRC-tallin riveissä.


title: Julien Ingrassia

text: Ingrassia mursi solisluunsa kesken kauden 2013. Hän ei kuitenkaan joutunut jättämään väliin yhtään osakilpailua. Lopulta pari voitti kauden päätteksi myös maailmanmestaruude, varmistaen tittelin Ranskan rallin avauserikoiskokeella.


title: Matti Viherjuuri

text: Matti Mauritsi Viherjuuri (19. toukokuuta 1912 Helsinki – 8. maaliskuuta 1987 Helsinki) oli suomalainen kamarineuvos ja mainostoimisto Markkinointi Viherjuuri Oy:n (sittemmin Evia Oyj) perustaja ja toimitusjohtaja.


title: Matti Viherjuuri

text: Viherjuuren vanhemmat olivat päätoimittaja Leonard Maurits Viherjuuri ja Kaisu Aarnio. Hän pääsi ylioppilaaksi 1929 ja valmistui filosofian maisteriksi 1934.


title: Matti Viherjuuri

text: Viherjuuri työskenteli aluksi Helsingin Sanomien toimittajana ja Kuusinen Oy:n mainospäällikkönä. Vuonna 1955 hän perusti yhdessä vaimonsa Kaija Viherjuuren kanssa "Markkinointi Viherjuuri"-nimisen mainostoimiston. Viherjuuri oli Markkinointi Viherjuuren toimitusjohtajana 1955–1971 sekä vuodesta 1972 yhtiön hallituksen puheenjohtajana.


title: Matti Viherjuuri

text: Vuoden 1948 eduskuntavaaleja varten Viherjuuri suunnitteli Maalaisliitolle voimakkaat, kommunismin vastaiset teemat yhdessä puoluesihteeri Arvo Korsimon ja tiedotussihteeri Ahti Karjalaisen kanssa. Viherjuuri ideoi tunnetun iskulauseen: ""Valtioko isännäksi koteihimme? Ei – se on Maalaisliiton kanta!""


title: Matti Viherjuuri

text: Viherjuuri oli Suomen gastronomien seuran puheenjohtaja 1951–1972 ja kunniapuheenjohtaja vuodesta 1972. Hän oli Chaîne des Rôtisseursin johtokunnan jäsen sekä Maailman luonnon säätiön WWF:n hallituksen jäsen vuodesta 1972 ja hallituksen puheenjohtaja vuodesta 1975. Hän oli myös Mainosgraafikot ry:n kunniajäsen. Viherjuuri sai kamarineuvoksen arvonimen 1973.


title: Matti Viherjuuri

text: Viherjuuri julkaisi 1973 muistelmateoksen nimeltä "Sitä se on". Hänen harrastuksiinsa kuului muun muassa gastronomia.


title: Mark Jankowski

text: Mark Jankowski (s. 13. syyskuuta 1994 Hamilton, Ontario) on kanadalainen jääkiekkoilija, joka pelaa keskushyökkääjänä Calgary Flamesin organisaatiossa.


title: Mark Jankowski

text: Jankowski oli Calgary Flamesin ensimmäisen kierroksen varaus vuoden . Hänen isoisänsä Lou Jankowski pelasi urallaan 130 NHL-ottelua Chicago Blackhawksin ja Detroit Red Wingsin riveissä vuosina 1951–1955.


title: Tuuttimörkö

text: Tuuttimörkö (oikealta nimeltään Aaro Teikari, s. 1988) on suomalainen rap-artisti, -tuottaja ja DJ. Hän aloitti rap-uransa SNTC Family -yhtyeessä Nuntonin, SLTF:n ja Crack-Oravan kanssa ja on myöhemmin vieraillut muun muassa DJ Kridlokkin ja Eevil Stöön albumeilla. Monsp Records julkaisi Tuuttimörön ensimmäisen sooloalbumin "On totta" 18. tammikuuta 2013, ja se nousi Suomen virallisen albumilistan kolmannelle sijalle. Tuuttimörkö esittää myös elektronista musiikkia nimellä Aaro DiCosta muun muassa MadMaxMattel-yhtyeessä. Monsp Records julkaisi Tuuttimörön "Savuke + kola / Kupla" -seiskatuumaisen singlen 16. elokuuta 2013. Single myytiin myöhemmin loppuun. Tuuttimörkö ja rap-artisti Kube julkaisivat "#PÄIVI" -nimisen kappaleen musiikkivideon syyskuussa 2013.


title: Euroopan Formula 3 mestaruussarja

text: Euroopan Formula 3 mestaruussarja (eli Euroopan Formula 3) on FIA:n järjestämä autourheilusarja. Sarja järjestettiin ensimmäisen kerran vuosina 1975–1984 ja uudestaan vuodesta 2012 lähtien. Sarjaa ajetaan usein DTM-sarjan osakilpailujen yhteydessä, mutta myös Blancpain Sprint Series tai muiden GT-luokkien yhteydessä.


title: Euroopan Formula 3 mestaruussarja

text: Vuonna 2013 sarja yhdistyi Formula 3 Euroseries-sarjan kanssa, ja vuonna 2019 GP3-sarjan kanssa.


title: Selma Tuominen

text: Selma Johanna Tuominen (19. heinäkuuta 1903 Askainen – huhtikuu 2015 Turku oli kuollessaan Suomen vanhin ihminen. Tuominen eli 111-vuotiaaksi, uutisoi Turkulainen-lehti 13. huhtikuuta 2015. Vuodesta 2007 alkaen hän asui turkulaisessa palvelutalossa, jonne hän muutti omasta kodistaan.


title: Selma Tuominen

text: Tuominen kertoi 20. marraskuuta 2012 julkaistussa Helsingin Sanomien haastattelussa, ettei koskaan ole käyttänyt alkoholia eikä polttanut tupakkaa, lisäksi hän mainitsi pitkän iän salaisuudeksi elämänmyönteisen ja iloisen asenteen. Tuominen kertoi, ettei hänellä ole mitään mainittavampia sairauksia eikä kipuja ollenkaan. Tuominen kuvaili myös olevansa hyvin huumorintajuinen ihminen. Haastattelussa hän mainitsikin että "Mä olen tämmöinen huumormummo, koitan olla aina iloinen. Ei tuu ryppyjä".


title: Selma Tuominen

text: Tuomisella oli vuonna 1925 solmitusta avioliitosta Vilho Tuomisen (1902–1983) kanssa yksi lapsi, vuonna 1927 syntynyt tytär Aila.


title: Selma Tuominen

text: Epävirallisten tietojen mukaan ennen Tuomista vanhin suomalainen oli vuonna 1902 syntynyt helsinkiläinen nainen, jonka henkilöllisyyttä ei julkistettu. Tätä ennen vanhin suomalainen oli rantasalmelainen Jussi Leskinen. Helsingin Sanomien mukaan Tuomisen lisäksi on elossa ollut syyskuussa 2012 vielä yksi, Selma Tuomista hieman nuorempi vuonna 1903 syntynyt nainen. Viimeinen suomalainen vuonna 1903 syntynyt mies kuoli heinäkuussa vuonna 2008. Helsingin Sanomat kertoi tammikuussa 2017, että Suomen vanhin elossa oleva henkilö on hämeenlinnalainen Helvi Kärki, joka on syntynyt joulukuussa 1906.


title: Santeri Saari

text: Santeri Saari (s. 18. lokakuuta 1994 Helsinki) on suomalainen jääkiekkopuolustaja, joka pelaa monikansallista Erste Ligaa itävaltalaisen Vienna Capitalsin kakkosjoukkueessa.


title: Santeri Saari

text: Saari aloitti jääkiekon 9-vuotiaana Helsingin Kojooteissa. Hän siirtyi 11-vuotiaana Jokereihin, jossa Saari voitti C-nuorten Suomenmestaruuden vuosina 2009 ja 2010 sekä B-nuorten Suomenmestaruuden vuonna 2012. Hän oli kolmella osumallaan B-nuorten SM-sarjan kevään 2012 pudotuspelien eniten maaleja tehnyt puolustaja Kärppien Taneli Siikaluoman kanssa.


title: Santeri Saari

text: Kaudella 2012–2013 Saari debytoi Jokereiden SM-liigajoukkueessa pelaten siellä kaksi SM-liigaottelua. Hän pelasi ensimmäisen liigaottelunsa 20. marraskuuta 2012 Oulun Kärppiä vastaan ja sai siinä jääaikaa 10.38 minuuttia. Saari pelasi kauden aikana myös seitsemän Mestis-ottelua lainalla Kiekko-Vantaassa. Suurimman osan kaudestaan hän pelasi kuitenkin Jokereiden A-nuorissa, joiden tehokkain puolustaja, paras syöttäjä ja toiseksi paras pistemies Saari oli tehoilla 5+18=23. Hän jakoi koko A-nuorten SM-liigan puolustajien pistepörssin kymmenennen sijan kolmen muun pelaajan kanssa. Joulukuussa 2012 Saari teki vuoden mittaisen jatkosopimuksen Jokereiden kanssa.


title: Santeri Saari

text: St. Louis Blues varasi Saaren kuudennella kierroksella 173. pelaajana . Kaudella 2013–2014 hän ei mahtunut kertaakaan Jokereiden SM-liigajoukkueen kokoonpanoon ja pelasi suurimman osan kaudestaan lainalla Kiekko-Vantaassa, jossa Saari teki 25 runkosarjaottelussa yhden maalin. Hän pelasi kauden aikana myös seitsemän ottelua Jokereiden A-nuorissa. Huhtikuussa 2014 Saari teki kaksivuotisen jatkosopimuksen KHL:ään siirtyneiden Jokereiden kanssa.


title: Santeri Saari

text: Syyskuussa seura lähetti Saaren joulutaukoon asti kestävällä sopimuksella lainalle Ruotsin toiseksi korkeimmalle sarjatasolle HockeyAllsvenskan-joukkue BIK Karlskogaan. Jokerit kutsui hänet kuitenkin kokoonpanoonsa jo marraskuun lopulla, kun Daine Todd loukkaantui. Saari avasi maalitilinsä pääsarjatasolla kolmannessa KHL-ottelussaan 3. joulukuuta 2014 Metallurg Magnitogorskia vastaan. Tammikuussa 2015 hänet lähetettiin ottelukohtaisella lainasopimuksella pelaamaan Kiekko-Vantaaseen. Noin viikkoa myöhemmin Saaren sopimus Jokereiden kanssa purettiin yhteisymmärryksessä hänen saamaansa pieneen peliaikaan vedoten. Helmikuussa Saari siirtyi Hämeenlinnan Pallokerhoon kevääseen 2016 asti ulottuvalla sopimuksella. Hän teki siellä liigauransa avausmaalin 17. helmikuuta 2015 vieraissa Vaasan Sportia vastaan. Saaren osuma jäi HPK:n 0–4-voittoon päättyneen ottelun ratkaisumaaliksi. Hänet palkittiin ottelun "Ilta-Sanomien" kolmen tähden tähtipelaajana. Saari teki HPK:ssa kauden aikana 13 runkosarjaottelussa tehot 2+1=3.


title: Santeri Saari

text: Varsinaisella SM-liigan tulokaskaudellaan 2015–2016 Saari teki 45 runkosarjaottelussa tehot 3+6=9. Kaudeksi 2016–2017 hän siirtyi vuoden mittaisella sopimuksella Mestis-joukkue Heinolan Peliittoihin. Hänen kautensa jäi loukkaantumisen vuoksi kuitenkin vain seitsemän ottelun mittaiseksi. Kaudeksi 2017–2018 Saari siirtyi jatkamaan Mestis-uraansa vuoden mittaisella sopimuksella Espoo Unitedin joukkueeseen.


title: Santeri Saari

text: Kaudeksi Saari siirtyi vuoden mittaisella sopimuksella pelaamaan monikansallista Erste Ligaa itävaltalaisen Vienna Capitalsin kakkosjoukkueeseen.


title: Santeri Saari

text: Saari edusti Suomen alle 17-vuotiaiden maajoukkuetta World U-17 Hockey Challengessa ja Euroopan nuorten olympiafestivaaleilla vuonna 2011, joista jälkimmäisenä mainittu turnaus päättyi hopeaan.


title: Jesse Huhtala

text: Jesse Huhtala (s. 9. toukokuuta 1993 Pori) on suomalainen jääkiekkoilija, joka pelaa Mestis-joukkue Kokkolan Hermeksessä. Hän on pelipaikaltaan keskushyökkääjä.


title: Jesse Huhtala

text: Huhtala on Porin Ässien kasvatti. Hän oli nostamassa joukkueen C-nuoria I-divisioonasta SM-sarjaan kaudeksi 2008–2009. Kaudella 2009–2010 Huhtala toimi Ässien B-nuorten varakapteenina ja voitti joukkueessa kauden päätteeksi SM-pronssia. WHL-joukkue Everett Silvertips varasi hänet 52. pelaajana kesällä 2010. Hän ei saanut peliaikaa ensimmäisten kuuden pelin aikana, joten hän päätti palata takaisin Ässiin ennen kuin Huhtalalle merkittiin ainuttakaan pelattua ottelua.


title: Jesse Huhtala

text: SM-liigadebyyttinsä Huhtala teki kaudella 2012–2013. Hän pelasi ensimmäisen SM-liigaottelunsa 20. marraskuuta 2012 vieraissa Pelicansia vastaan, jolloin Huhtala sai jääaikaa seitsemän minuuttia ja 19 sekuntia. Kiakkiaan hän pelasi kauden aikana viisi SM-liigaottelua ilman tehopisteitä. Huhtala pelasi suurimman osan kaudestaan Ässien A-nuorissa, joiden varakapteenina hän toimi ja voitti joukkueen sisäisen pistepörssin tehoilla 13+18=31.


title: Jesse Huhtala

text: Elokuussa 2013 Huhtala liittyi Mestis-joukkue Lempäälän Kisan harjoitusvahvuuteen. Hän ei saanut kuitenkaan sopimusta ja siirtyi syyskuussa Rauman Lukon A-nuoriin. Huhtala teki joukkueen kaikkien aikojen seurahistorian yhden kauden runkosarjan piste-ennätyksen tehoilla 28+38=66, joilla hän voitti koko A-nuorten SM-liigan pistepörssin ja palkittiin kaudeksi päätteeksi Kari Jalonen -palkinnolla. Huhtala jakoi myös sarjan syöttöpörssin voiton Bluesin Iikka Kangasniemen ja Kärppien Antti Kalaputaan kanssa. 4. tammikuuta 2014 hän onnistui tekemään peräti seitsemän (3+4) tehopistettä 14-2 -murskavoittoon päättyneessä ottelussa Jokipoikia vastaan. Huhtala jakoi myös Lukon sisäisen tehotilaston voiton Jere Rantalan kanssa lukemalla +15. Hänet palkittiin kauden päätteeksi A-nuorten SM-liigan parhaana hyökkääjänä Saku Koivu -palkinnolla ja valittiin ensimmäiseen tähdistökentälliseen. Huhtala pelasi kauden 2013–2014 aikana myös yhden ottelun lainalla Suomi-sarjajoukkue HC Satakunnassa.


title: Jesse Huhtala

text: Kaudeksi 2014–2015 Huhtala siirtyi vuoden mittaisella sopimuksella Lempäälän Kisaan. Kaudeksi 2015–2016 hän siirtyi vuoden mittaisella sopimuksella sarjatasoa alemmas Suomi-sarjan Karhu HT:hen. Kaudeksi 2016–2017 Huhtala palasi taas Mestikseen ja siirtyi Kokkolan Hermeksen riveihin.


title: Jesse Huhtala

text: Huhtala pelasi alle 18-vuotiaiden Ivan Hlinkan muistoturnauksessa vuonna 2010. Yhteensä hän on pelannut yhteensä kymmenen poikien maaottelua.


title: Sinkkifosfaatti

text: Sinkkifosfaatti Zn(PO) on epäorgaaninen fosforihapon suola, jonka kationina on kahdenarvoinen sinkki. Se on valkoista ja kiinteää eikä liukene veteen. Reagoidessaan vahvojen happojen kanssa siitä tulee fosforihappoa ja sinkkisuoloja. Sen voi valmistaa sinkistä ja fosforihaposta, mutta yleensä valmistukseen käytetään sinkki- ja magnesiumoksidia sekoitettuna fosforihapon vesiliuokseen puskuriaineen kera. Sitä löytyy harvoin mineraalina.


title: Sinkkifosfaatti

text: Sinkkifosfaattia käytetään korroosiosuoja-aineena sekä hammaslääketieteessä paikka-aineena.


title: Sinkkifosfaatti

text: Sinkkifosfaatti on haitallista ympäristölle. Sinkkipitoisessa vedessä elävät kalat korvaavat luustossaan olevaa kalsiumia sinkillä, jolloin sitä ilmaantuu ruotoihin.


title: Kiukun parempi puoli

text:
Kiukun parempi puoli ("The Upside of Anger") on vuonna 2005 ensi-iltansa saanut Mike Binderin ohjaama romanttinen komedia.
Elokuvassa neljän teinitytön äiti Terry Wolfmeyer (Joan Allen) ratkeaa ryyppäämään, kun mies yhtäkkiä katoaa ilmeisesti ruotsalaisen sihteerinsä kanssa. Myös Terryn elämään ilmestyy uusi ihastus, naapurissa viinaa vielä rankemmin juova entinen baseballtähti (Kevin Costner), joka on katsellut Terryä sillä silmällä jo jonkin aikaa. Sivujuonia ovat tytärten omat ihmissuhdekuviot, joita niitäkin naapurin mies sekoittaa. Kun lähellä aloitetaan rakennustyömaa, tapahtumat saavat yllättävän käänteen.


title: Kiukun parempi puoli

text: "Kiukun parempi puoli" sai varsin yksimielisesti kiittäviä arvioita lukuun ottamatta loppuratkaisua, joka jakoi mielipiteitä.


title: Seuralainen

text: Seuralainen ("Mauvaise passe") on vuonna 1999 ensi-iltansa saanut Michel Blancin ohjaama draamaelokuva Hanif Kureishin tarinasta.


title: Seuralainen

text: Ranskalainen yliopistonopettaja matkustaa Lontooseen hakemaan inspiraatiota uuteen romaaniinsa. Kaukana perheestä hänelle avautuu uusi maailma. Hän tapaa Tomin, gigolon, ja ryhtyy itsekin erektiovaikeuksistaan huolimatta naisten maksulliseksi seuralaiseksi.


title: Shades of...

text: Shades of... on suomalaisen doom metal -yhtyeen Shape of Despairin ensimmäinen studioalbumi. Se on julkaistu vuonna 2000 levymerkillä Spikefarm Records.


title: Shades of...

text: Kaikki kappaleet Sylvan-Nightiä lukuun ottamatta ovat uudelleen nauhoitettu yhtyeen julkaisemattomalta demolta "Alone in the Mist".


title: Titan A.E.

text: Titan A.E. on vuonna 2000 ensi-iltansa saanut Don Bluthin ohjaama animaatioelokuva.


title: Titan A.E.

text: Vuonna 3028, ihmiskunta on oppinut matkustamaan syvemmälle avaruuteen ja kommunikoimaan eri avaruusoliorotujen kanssa. Mutta heidän "Titan"-projektinsa saa ilkeän drejeiksi kutsutun avaruusoliorodun huomion. Drejien hyökätessä Maahan, projektin päätutkija, professori Sam Tucker, lähettää poikansa Calen avaruusolioystävänsä Tekin kanssa yhdellä evakuointialuksista, poistuessaan itse työtovereineen Maasta hyperavaruuteen "Titan"-avaruusaluksella. Drejien emoalus tuhoaa Maan ja Kuun, minkä jälkeen ihmiset ajautuvat nomadimaiseen elämäntyyliin, ja avaruusolioiden pilkkaamiksi.


title: Titan A.E.

text: 15 vuotta myöhemmin, Cale työskentelee Tau 14 -romunkeräysasemalla. Hän tapaa avaruusalus "Valkyrien" kapteeni Joseph Korson. Korso paljastaa Samin koodanneen Calelle annettuun sormukseen kartan "Titanin" olinpaikkaan ja Tek kertoo kuinka "Titanin" löytämisestä riippuisi koko ihmiskunnan tulevaisuus. Drejit hyökkäävät asemalle ja Cale joutuu pakenemaan "Valkyrien" miehistön mukana, johon kuuluvat Korson lisäksi aluksen lentäjä, ihmisnainen nimeltä Akima, sekä eri avaruusoliorotuihin kuuluvat Preed, Stith ja Gune.


title: Titan A.E.

text: Planeetta Sesharrimilla, lepakkoa muistuttavan Gaoul-rodun avulla he tulkitsevat karttaa ja saavat selville "Titanin" olevan Andali Nebulassa. Drejit hyökkäävät ja kaappaavat Calen ja Akiman. Saatuaan Calen kartasta tiedon "Titanin" olinpaikasta, he lähettävät Akiman kapselissa avaruuteen ja heittävät Calen tyrmään. Korson ryhmä löytää Akiman kauppa-alus Sorokselta, kun taas Cale pakenee ja palaa heidän luokseen drejeiltä varastetulla hävittäjällä. Lisäksi Calen kartta on muuttunut ja näyttää nyt "Titanin" lopullisen sijainnin.


title: Titan A.E.

text: Hakiessaan lisävarusteita ihmisten avaruusasemalta Uudesta Bangkokista, Cale ja Akima saavat tietää Korson ja Preedin olevan pettureita, jotka aikovat johdattaa drejit "Titanin" luokse. Cale ja Akima pääsevät pakoon, mutta jäävät Uuteen Bangkokiin, kun Korson ryhmä jatkaa "Titanille". Uuden Bangkokin asukkaiden avulla, Cale ja Akima korjaavat vanhan aluksen nimeltä "Phoenix" ja lähtevät sillä päästäkseen "Titanille" ennen Korsoa.


title: Titan A.E.

text: "Titan" löytyy Andali Nebulassa sijaitsevan Tigrinin jääkenttien keskeltä. Astuttuaan sisään Cale ja Akima löytävät DNA-näytteitä Maan eläinlajeista sekä holograafisen viestin Calen isältä. Viestissään Sam kertoo, että "Titan" oli suunniteltu luomaan Maan kaltainen elinkelpoinen planeetta, mutta aluksen energiakennot olivat lähes tyhjät prosessin käynnistämiseksi. Korso ja Preed saapuvat paikalle ja keskeyttävät viestin. Preed yrittää petää Korson, mutta Korso vääntää hänen niskansa. Drejit hyökkäävät "Titaniin", ja muut "Valkyrien" miehistön jäsenet pitävät ne kiireisinä, samalla kun Cale yrittää muuntaa "Titanin" imemään drejit - jotka koostuvat puhtaasta energiasta - aluksen energiakennoihin niiden lataamiseksi. Tekojaan katuva Korso uhraa itsensä auttaessaan Calea korjaamaan rikkinäisen virtakytkimen. Korjauksen valmistuttua, Cale aktivoi prosessin ja "Titan" imee drejien emoaluksen virrakseen, tappaen samalla drejien kuningattaren, muuntaakseen jääkentät uudeksi asuinkelpoiseksi planeetaksi.


title: Titan A.E.

text: Vuoden kuluttua, uudella planeetalla, jota Cale kutsuu "Bobiksi", Cale ja Akima seisovat vesisateessa. Stith ja Gune lähtevät "Valkyriella" samalla kun ihmisten siirtolaisia saapuu aluksillaan planeetalle aloittamaan uuden elämän.


title: Lumihaikara

text: Lumihaikara ("Egretta thula") on haikaralintu.


title: Lumihaikara

text: Lumihaikara on 55-65 senttimetriä pitkä. Se on väritykseltään valkoinen ja muistuttaa paljon silkkihaikaraa. Nilkat ovat tummat, mutta varpaat ja nilkan alaosa takaa ovat voimakkaan keltaiset. Joskus myös nilkan etupuolen alaosat ovat keltaiset, kun taas silkkihaikaran nilkat ovat aina kokonaan tummat. Kesäisin vanhoilla yksilöillö on niskatöyhtö, joka on silkkihaikaran töyhtöä tuuheampi ja lyhyempi.


title: Lumihaikara

text: Lumihaikaroita elää Pohjois- ja Etelä-Amerikassa. Lajin kannankehitys on kasvava ja laji on luokiteltu elinvoimaiseksi. Harhailijoita on tavattu Isossa-Britanniassa ja Islannissa.


title: Angels of Distress

text: Angels of Distress on suomalaisen funeral doom -yhtyeen Shape of Despairin toinen studioalbumi. Se on julkaistu vuonna 2001 levymerkillä Spikefarm Records.


title: Angels of Distress

text: Kaikki kappaleet säveltänyt ja sanoittanut Jarno Salomaa.


title: Kylliäinen

text: Kylliäinen on muun muassa seuraavien henkilöiden sukunimi:


title: Pieni viilto vain

text: Pieni viilto vain ("Petites coupures") on vuonna 2003 ensi-iltansa saanut Pascal Bonitzerin ohjaama elokuva. Siinä aatteeseensa turhautunut kommunistinen toimittaja Bruno (Daniel Auteuil) liitelee naisten välillä.


title: Written in My Scars

text: Written in My Scars on suomalaisen doom metal -yhtyeen Shape of Despairin EP-levy, joka on julkaistu vuonna 2010 levymerkillä Solarfall.


title: Written in My Scars

text: Kappaleet säveltänyt Jarno Salomaa ja Tomi Ullgren sekä sanoittanut Pasi Koskinen.


title: Kämäräinen

text: Kämäräinen on suomalainen sukunimi, joka on muun muassa seuraavilla henkilöillä:


title: Kanelia ja lihapullia

text: Kanelia ja lihapullia () on vuonna 2003 ensi-iltansa saanut Tásos Boulmétiksen ohjaama kreikkalainen elokuva.


title: Kanelia ja lihapullia

text: Kreikkalaisen Fánis-pojan perhe karkotetaan Istanbulista Kreikkaan. Turkkiin jäävät maustekauppaa pitävä isoisä ja ihana Saïmé-tyttö. Fánis varttuu Kreikan puolella, mutta ikävöi yhä isoisää ja Saïméa. Yksinäinen poika laittaa ruokaa isoisän mausteoppien mukaisesti. Lopulta aikuinen Fánis pääsee kokkaamaan lapsuutensa rakastetulle Istanbulissa.


title: Kanelia ja lihapullia

text: Helsingin Sanomien Anu Silfverberg näkee elokuvan "Kanelia ja lihapullia" Kreikan vastineena meksikolaiselle elokuvalle "Suklaata iholla". Molempien sydämessä on elämän kestävä rakkaustarina ja aistillinen ruokakulttuuri. Hän kritisoi tarinan maustesymboliikan osoittelevuutta, joka ei kanna loppuun asti.


title: Shape of Despair / Before the Rain

text: Shape of Despair / Before the Rain on doom metal -yhtyeiden Shape of Despair ja Before the Rain split-albumi, joka on julkaistu kesäkuussa 2011 levymerkillä Avantgarde Music.


title: Illusion’s Play

text: Illusion’s Play on suomalaisen doom metal -yhtyeen Shape of Despairin kolmas studioalbumi. Se on julkaistu vuonna 2004 levymerkillä Spikefarm Records.


title: Garden State

text: Garden State on vuonna 2003 ensi-iltansa saanut draamakomediaelokuva, jonka on käsikirjoittanut ja ohjannut Zach Braff. Hän näyttelee lisäksi elokuvan pääosaa. Muissa keskeisissä rooleissa esiintyvät Natalie Portman, Peter Sarsgaard ja Ian Holm.


title: Garden State

text: Elokuvan keskushenkilö on Andrew Largeman (Braff), 26-vuotias näyttelijä-tarjoilija, joka äitinsä kuoltua palaa kotikaupunkiinsa New Jerseyn osavaltiossa. Tarina perustuu Braffin omiin kokemuksiin.


title: Aisha Campbell

text: Aisha Campbell on kuvitteellinen henkilö Power Rangers -universumissa. Hän oli yksi päähenkilöistä televisiosarjassa "Mighty Morphin Power Rangers" sen toisella ja kolmannella tuotantokaudella ja sitä seuranneessa minisarjassa "Mighty Morphin Alien Rangers". Häntä näytteli Karan Ashley.


title: Aisha Campbell

text: Aisha oli energisyytensä ja eloisuutensa ansiosta aina valmiina toimimaan Power Rangerina. Hänen esiäitinsä, neiti Alicia, oli toiminut kauan sitten Maan ensimmäisenä Keltaisena Power Rangerina.


title: Aisha Campbell

text: Aisha tapasi rangerit ensimmäisen kerran "Mighty Morphin Power Rangersin" toisen tuotantokauden puolivälissä. Hän oli ystäviensä Rocky DeSantosin ja Adam Parkin kanssa puistossa ja he onnistuivat estämään opettajansa lastenvaunujen päätymisen jyrkkään rinteeseen. Rangerit olivat myös paikalla pysäyttämässä vaunuja. Aisha ja Kimberly Hart ehtivät juuri ajoissa rinteen ja vaunujen väliin ja estivät tapaturman. Aisha, Rocky ja Adam olivat kotoisin kuvitteellisesta Stone Canyonin kaupungista Kaliforniasta ja he olivat vierailulla Angel Grovessa osallistumassa ryhmäninjakilpailun finaaliin. Myös Lord Zedd kiinnostui Adamista, Aishasta ja Rockystä ja halusi tehdä heistä omia pahoja ninjojaan. Ninjakilpailun jälkeen Goldar kaappasi kolmikon ja heidän Stone Canyonin suosikkiopettaja Mr. Andersonin ja vangitsi heidät luolaan, jossa pahan myrkkykäärmeen pureman oli tarkoitus muuttaa heidät pahoiksi.


title: Aisha Campbell

text: Aisha onnistui myöhemmin tiirikoimaan heidät vapaaksi kahleista, mutta heidät vangittiin pian uudestaan. Myöhemmin Power Rangerit pelastivat heidät ennen kuin Zeddin myrkkykäärme ehti puremaan heitä. Aisha, Rocky ja Adam saivat kuitenkin sattuman kautta selville rangereiden oikeat henkilöllisyydet, kun Billyllä oli ongelmia taistelussa myrkkykäärmettä vastaan ja Tommy Oliverin ja Kimberlyn täytyi riisua hänen kypäränsä. Billyn henkilöllisyyden paljastuttua myös Tommy ja Kimberly riisuivat omat kypäränsä. Aishasta, Rockystä ja Adamista tuli sen jälkeen rangereiden liittolaisia ja he lupasivat Zordonille pitävänsä rangereiden henkilöllisyydet salassa. Kolmikko osoittautui luotettaviksi, joten Zordon kutsui heidät tarvittaessa auttamaan Power Rangereita. Eräällä kerralla Aishan tekninen osaaminen, jonka hän oli saanut radioasemalla työskentelyn aikana, auttoi heitä korjaamaan laitteen, jolla pystyi pysäyttämään aivopesevän radiohirviön lähettämät signaalit.


title: Aisha Campbell

text: Aisha valittiin korvaamaan Trini Kwan Keltaisena Power Rangerina sen jälkeen, kun Trini, Jason Lee Scott ja Zack Taylor oli valittu osallistumaan Sveitsissä järjestettyyn maailmanrauhankokoukseen. Aisha sai sen myötä haltuunsa voimakolikon ja ohjattavakseen Griffin Thunderzordin. Uudet rangerit siirtyivät myös Angel Groven lukion opiskelijoiksi, jossa mystinen Sabrina iski melkein heti silmänsä Adamiin. Sabrina oli Aishaa kohtaan kuitenkin hyökkäävä. Aishan epäilykset Sabrinasta osoittautuivat myöhemmin oikeiksi, kun Sabrina paljastui Scorpinaksi. Scorpina sai Aishan ja Adamin vangeiksi kunnes muut rangerit tulivat apuun.


title: Aisha Campbell

text: Aishasta ja Kimberlystä tuli pian uudet parhaat ystävät ja he kävivät päivittäin ostoksilla yhdessä. Aishan Stone Canyonin aikojen parhaan ystävän Shawnan nähtiin vierailevan hänen luonaan ainakin kerran. Hän oli aluksi kateellinen Aishan ja Kimberlyn välille kehittyneestä ystävyydestä, mutta he saivat asian kuitenkin selvitettyä. Goldar oli vierailun aikana kaapannut Shawnan ja Kimberlyn, joka lopulta teki kaikista kolmesta hyviä ystäviä keskenään. Aisha nimitettiin kerran myös paloturvallisuusvastaavaksi Angel Groven lukiossa vietetyn paloturvallisuusviikon ajaksi. Hän otti tehtävänsä kuitenkin liian vakavasti, joka alkoi jo vaikuttaa hänen ja muiden rangereiden välisiin suhteisiin. Lord Zeddin luoman Flamehead nimisen hirviö tuhoutumisen jälkeen Aisha pyysi aiempaa yli-innokasta käytöstään muilta rangereilta anteeksi.


title: Aisha Campbell

text: Kolmannen tuotantokauden alussa Aisha oli yksi viidestä rangerista, joka matkusti Edenoi-planeetalle auttamaan prinssi Dexiä, joka tunnettiin myös nimellä Masked Rider. Vähän myöhemmin Ritan veli Rito Revolto onnistui hirviöjoukon avulla tuhoamaan rangereiden Thunderzordit ja Tigerzordin. Aisha lähti muiden rangereiden mukana etsimään Ninjoria, joka antoi heille uudet ninjakolikot ja myös uudet zordit. Aishasta tuli uuden ninjakolikkonsa avulla Keltainen Ninja Ranger ja hän ohjasi uutena zordinaan Bear Ninjazordia. Aisha ja hänen vanhempansa ottivat Kimberlyn luokseen asumaan lukuvuoden loppuun asti, kun Kimberlyn äiti päätti muuttaa Ranskaan.


title: Aisha Campbell

text: Kimberlyn ja Aishan ystävyys joutui koetukselle, kun vain Kimberly valittiin Angel Groven lukion tyttökerhoon, jota johti ylimielinen teini Veronica. Samoihin aikoihin uusi Hate Master niminen hirviö levitti vihaa kaikkialle ja sai rangeritkin vihaamaan toisiaan. Aisha onnistui kuitenkin lempeän luonteensa ja isoäidiltään saaman kaulakorun avulla estämään hirviön vaikutuksen itseensä. Aisha käytti neuvokkuuttaan hyväkseen ja onnistui vapauttamaan muut rangerit lumouksesta, jonka jälkeen Hate Master tuhottiin. Aishalle selvisi, että häntä ei oltu otettu tyttökerhoon, koska hänen keskiluokkaiset vanhempansa eivät tienanneet tarpeeksi. Lopulta Veronica erotettiin kerhosta ja Aisha pääsi kerhon jäseneksi.


title: Aisha Campbell

text: Aishan luonnosta välittäminen kohdistui myös eläimiin, sillä hän toimi Angel Groven eläinsuojakeskuksessa vapaaehtoisena. Hän löysi puistosta valkoisen kulkukissan, joka oli todellisuudessa Ritan pahan loitsun alaisena ollut Katherine Hillard. Hän ja Kimberly adoptoivat kissan, jolle Aisha antoi nimeksi "P.C.", joka tuli sanoista "Park Cat". Vähän sen jälkeen Katherine varasti Zeddille valkoiselle rangerille kuuluneen Falconzordin ja rangerit saivat käyttöönsä myös Shogunzordit. Aisha sai Shogunzordeista ohjattavakseen Keltaisen Shogunzordin. Kun Kimberly lähti Floridaan harjoittelemaan telinevoimistelua kansainvälisiä kilpailuja varten, Aisha oli aluksi surullinen. Hän ystävystyi kuitenkin nopeasti Katherinen kanssa, joka oli vapautunut täysin Ritan pahasta loitsusta ja tullut uudeksi vaaleanpunaiseksi rangeriksi. Tytöt muun muassa opettivat Katherinen tädin Kelly-simpanssille viittomakieltä ja valmistelivat lauluesityksen lukioonsa.


title: Aisha Campbell

text: Kun Rita Repulsan paha isä Master Vile saapui vierailulle kuupalatsiin etsimään voimakasta Zeokristallia onnistuivat rangerit saamaan sen aluksi itselleen. Varmistaakseen ettei Master Vile saisi Zeokristallia uudestaan haltuunsa rangerit hajottivat sen viideksi pienemmäksi kristalliksi ja lähettivät syntyneet palaset eri aikakausille eri puolille maailmaa.


title: Aisha Campbell

text: Mighty Morphin Power Rangersin viimeisessä jaksossa Master Vile oli "Orb of Doomin" avulla onnistunut siirtämään Maapallon ajassa taaksepäin. Sen seurauksena rangereista oli tullut lapsia eivätkä he pystyneet enää käyttämään voimiaan. Sen vuoksi minisarjassa "Mighty Morphin Alien Rangers" hetkeksi Maata puolustamaan kutsuttiin Aquitar-planeetan Power Rangerit. Myöhemmin Billy rakensi ninjakolikoista voimansa ottaneen koneen, jolla hän toivoi pystyvänsä muuttamaan rangerit takaisin oikean ikäisiksi. Kuitenkin vain Billy ehti käyttää laitetta, kun Goldar ja Rito Revolto varastivat sen. Sen jälkeen Rita Repulsa ja Lord Zedd tuhosivat laitteen sisällä olleet kuusi ninjakolikkoa, joten Power Rangereiden käyttämät voimat olivat lopullisesti mennyttä. Koska Aishan ninjakolikko oli siten tuhoutunut ja voimakolikko käyttökelvoton lähti nuori Aisha etsimään portaalin läpi yhtä Zeokristallin palasista.


title: Aisha Campbell

text: Aishan tutkimusmatka johti hänet afrikkalaiseen kylään, jonka lähistöllä asuneet eläimet olivat alkaneet hyökätä oudon kulkutaudin takia kyläläisten kimppuun. Nuori Aisha tapasi Tanya Sloanin, joka pelasti hänet leijonan hyökkäykseltä. Tanya johdatti Aishan kylänvanhimpana toimineen Ashallan luo, joka kertoi olevansa Aishan isotäti. Aisha sai myös Zeokristallin palasensa häneltä. Sen sijaan, että Aisha olisi palannut keltaiseksi rangeriksi hän päätti jäädä Afrikkaan, sillä hän toivoi aiemman kokemuksensa eläinsuojakeskuksella auttavan kulkutaudin parantamisessa. Tanya suostui lähtemään Aishan tilalla Angel Groveen Zeokristallin palan kanssa. Zordon huomautti, että Aishan tekemä valinta muuttaisi koko Aishan perheen historiaa, jotta hänen perheensä voisi liittyä häneen Afrikassa ajan palattua normaaliksi. Kun Zeokristalli palautti Maan oikeaan aikaan rangerit näkivät komentokeskuksensa katselupallosta Aishan muuttuneen myös takaisin oikean ikäiseksi.


title: Aisha Campbell

text: Aisha lähetti myöhemmin Tanyalle kuoren. Kuoren sisällä olleessa kirjeessä Aisha kirjoitti Ashallan pyytäneen häntä lähettämään Tanyalle erityisen avaimen, jonka Tanyan vanhemmat olivat halunneet hänen saavan. Avain sopi muinaiseen Auric-patsaaseen, josta vapautui jättimäinen olento Auric the Conqueror. Kuoressa oli myös Tanyan vanhemmille kuuluneiden tavaroiden joukosta löytynyt kartta. Kartan avulla Tanya onnistui pelastamaan kadonneet vanhempansa.


title: Sisarelleni

text: Sisarelleni ("À ma sœur!") on vuonna 2000 ensi-iltansa saanut Catherine Breillat’n ohjaama ranskalainen elokuva. Siinä 12-vuotias pullukka Anaïs-tyttö (Anaïs Reboux) joutuu kesälomalla seuraamaan isonsiskonsa Elenan seksuaalisia kokeiluja ja osallistuu niihin itsekin.


title: Sisarelleni

text: Tämän elokuvan seksikohtausten inspiroimana Breillat ohjasi elokuvan "Sex is Comedy".


title: Sex is Comedy

text: Sex is Comedy on vuonna 2002 ensi-iltansa saanut ranskalaisen Catherine Breillat’n ohjaama elokuva.


title: Sex is Comedy

text: Tarinan keskiössä on elokuvaohjaaja (Anne Parillaud), jonka tehtävänä on kuvata seksikohtaus kahden toisiaan inhoavan näyttelijän välillä. Tarina sai alkunsa Breillat’n kokemuksista aiemman elokuvansa "Sisarelleni" kuvauksista.


title: Hasely Crawford Stadium

text: Hasely Crawford Stadium on Trinidad-Tobagon pääkaupungissa Port of Spainissa sijaitseva maan kansallisstadion.


title: Hasely Crawford Stadium

text: Se valmistui vuonna 1982 ja tunnetiin aluksi pelkästään kansallisstadionin nimellä. Joulukuussa 1996 stadion nimettiin uudelleen pikajuoksija Hasely Crawfordin mukaan.


title: Hasely Crawford Stadium

text: Hasely Crawfordin stadion on Trinidad-Tobagon jalkapallomaajoukkueen kotikenttä. Sillä pelaavat kotiotteluitaan myös maan pääsarjan TT Pro Leaguen joukkueet Defence Force F.C. ja St. Ann's Rangers. Stadionilla on pelattu jalkapallon alle 17-vuotiaiden MM-kisojen otteluita vuonna 2001 sekä naisten alle 17-vuotiaiden MM-kisojen otteluita 2010.


title: Hasely Crawford Stadium

text: Jalkapallo-otteluiden lisäksi Hasely Crawfordin stadionilla järjestetään muun muassa yleisurheilukilpailuita.


title: Himon anatomia

text: Himon anatomia ("Anatomie de l’enfer") on vuonna 2004 ensi-iltansa saanut Catherine Breillat’n ohjaama elokuva.


title: Himon anatomia

text: Nimetön nainen [Amira Casar) yrittää itsemurhaa homoyökerhon WC:ssä. Hänet pelastavasta homomiehestä (Rocco Siffredi) tulee hänen maksullinen kumppaninsa neljän yön ajaksi. Seuraa suorasukaista seksiä ja sukupuolielinten pitkiä lähikuvia.


title: Mäki-Valtari

text: Mäki-Valtari on muun muassa seuraavien henkilöiden sukunimi:


title: Taidekritiikin perusteet

text: Taidekritiikin perusteet on vuonna 2012 ilmestynyt kirja taidekritiikistä. Sen on toimittanut Martta Heikkilä ja kustantanut Gaudeamus.


title: Herra Deeds

text: Herra Deeds () on vuonna 2002 ensi-iltansa saanut Steven Brillin ohjaama komediaelokuva.


title: Herra Deeds

text:
Elokuva kertoo hyväsydämisestä ja kotikylässään suositusta pizzanjakaja Deedsistä (Adam Sandler), joka perii tuntemattomalta sukulaiseltaan 40 miljardin dollarin arvosta ison mediayhtiön osakkeita ja muuttaa New Yorkin luksusasuntoon. Yhtiön valtaamisesta haaveilevat tahot yrittävät huiputtaa yksinkertaiseksi luulemaansa Deedsiä, ja omat ongelmansa tulevat myös tiedotusvälineiden Deedsiin kohdistamasta huomiosta.
Film-O-Holicin Mari Pöyhtäri näki "Herra Deedsin" pinnallisena muunnelmana Frank Capran klassikkoelokuvasta "Mr. Deeds tulee kaupunkiin" (1936), kolmikko Brill–Herlihy–Sandlerin ”kökköhuumorilinjan jatkona” ja b-luokan komediana. Elokuvan valopilkkuina hän piti Conchata Ferrellin ja John Turturron sivuosia portinvartija-äitihahmona ja jalkafetissin vaivaamana, aina paikalle kuin tyhjästä ilmestyvänä palvelijana.


title: Salaiset leikit

text: Salaiset leikit ("Choses secrètes") on vuonna 2002 ensi-iltansa saanut Jean-Claude Brisseaun käsikirjoittama ja ohjaama eroottinen draamaelokuva. Se kertoo striptease-artisti Nathaliesta (Coralie Revel) ja baarityöntekijä Sandrinesta (Sabrina Seyvecou), jotka saavat potkut kieltäydyttyään seksin myymisestä. He ryhtyvät taisteluun miessukupuolta vastaan aseinaan seksi ja väkivalta.


title: Salaiset leikit

text: Arvostettu ranskalainen elokuvalehti "Cahiers du cinéma" valitsi elokuvan vuoden 2002 parhaaksi. Ohjaaja Brisseau palkittiin Ranskan kulttuuripalkinnolla Cannesin filmifestivaaleilla.


title: Salaiset leikit

text: Film-O-Holic -sivustolla Mirva Tuusa arvioi elokuvan lukuisista seksikohtauksista ja tirkistelystä huolimatta pysyttelevän ”ranskalaisen älykkään erotiikan” tyylilajissa olematta pornoa. MTV3:n Tuuve Aron mielestä elokuva on ”harvinaisen lattea voyeurismin ja ekshibitionismin ylistyslaulu puettuna ’rohkeaan’ ja ’kantaaottavaan’ asuun.”


title: Teemu Nyman

text: Teemu Nyman (s. 18. kesäkuuta 1981) on suomalainen moottoriurheilija. Hän aloitti uransa karting-sarjoissa. Vuonna 2005 Nyman kilpaili Eurocup Formula Renault-sarjassa saavuttaen 10 pistettä. Samana vuonna hän kilpaili Saksan F3 sarjassa saavuttaen yhden paalupaikan sijoittuen sarjan kahdeksanneksi.


title: Ei minua kukaan rakasta

text: Ei minua kukaan rakasta ("Je ne suis pas là pour être aimé") on vuonna 2005 ensi-iltansa saanut Stéphane Brizén ohjaama ranskalainen elokuva.


title: Ei minua kukaan rakasta

text: Jean-Claude on viisikymppinen, yksin elävä ulosottomies. Viikonloppuisin käy tapaamassa pahantuulista isäänsä vanhainkodissa. Jean-Claude sairastuu, ja lääkäri suosittelee liikuntaa. Mies menee tangokurssille, jossa hän tapaa paljon häntä nuoremman naisen, joka on kuitenkin kihloissa. Tästä huolimatta romanssi syttyy.


title: Ilo on kokonaan minun

text: Ilo on kokonaan minun ("Tout le plaisir est pour moi") on vuonna 2005 ensi-iltansa saanut Isabelle Brouéin ohjaama ranskalainen romanttinen komedia. Se kertoo pariisilaisen radiotoimittajan ongelmista klitoriksensa kanssa.


title: Ilo on kokonaan minun

text: Ilta-Sanomien Tarmo Poussu kirjoitti: "Vaginamonologien jälkeen ovat näemmä vuorossa ranskalaisten kepeät klitorisdialogit.” Kauppalehden Presso-liitteen J.H. piti elokuvaa tyylikkäällä ja fiksulla tavalla uskaliaana.


title: Lamminen

text: Lamminen on suomalainen sukunimi, joka on muun muassa seuraavilla henkilöillä:


title: Jääpallon Maakuntasarja 1953

text: Jääpallon Maakuntasarja 1952-1953 pelattiin cup-kilpailuna. Osallistuvia joukkueita sarjassa oli 37, jaettuna neljään lohkoon. Lohkovoittajat nousivat suomensarjaan.


title: Jääpallon Maakuntasarja 1953

text: Kronohagens IF, Vaajakosken Pallo, Veitsiluodon Vastus ja Rauman Iirot nousivat lohkojensa voittajina suomensarjaan.


title: Kolme vuodenaikaa

text: Kolme vuodenaikaa ("Ba mua") on vuonna 1999 ensi-iltansa saanut Tony Buiin ohjaama vietnamilainen elokuva.


title: Kolme vuodenaikaa

text: Elokuva kertoo Hồ Chí Minhin kaupungin eli entisen Saigonin menneisyydestä, nykyisyydestä ja tulevaisuudesta. Runollinen tarina pyrkii luomaan kuvaa vietnamilaisen kaupunkikulttuurin länsimaistumisesta. Elokuvan henkilöiden polut risteävät heidän totutellessa uusiin viiden tähden hotelleihin, valomainoksiin ja muihin uusiin asioihin.


title: Kolme vuodenaikaa

text: Vietnamilaisten näyttelijöiden ohella elokuvassa nähdään Harvey Keitel.


title: Minea (täsmennyssivu)

text: Minea tarkoittaa seuraavia asioita:


title: Salsa (elokuva)

text:
Salsa ("Salsa") on vuonna 2000 ensi-iltansa saanut Joyce Bunuelin ohjaama romanttinen komediaelokuva.
Rémi Bonnet päättää keskeyttää klassisen musiikin opintonsa keskittyäkseen salsamusiikkiin. Hän yrittää liittyä kuubalaiseen salsaryhmään, mutta heistä hän on liian vaaleaihoinen. Mies ruskettaa itseään solariumissa ja opettelee puhumaan ranskaa murteellisesti. Hän kohtaa tytön, joka hullaantuu ja haluaa alkaa seurustella tämän ”aidon” kuubalaisen kanssa.


title: Mäkiniemi

text: Mäkiniemi on seuraavien henkilöiden sukunimi:


title: Jacob Burckhardt

text: Carl Jacob Christoph Burckhardt (25. toukokuuta 1818 Basel — 8. elokuuta 1897 Basel) oli sveitsiläinen kulttuurihistorioitsija ja taiteentutkija, joka keskittyi Euroopan taidehistoriaan. Hänen tunnetuin teoksensa on vuonna 1860 ilmestynyt "Italian renessanssin sivistys".


title: Jacob Burckhardt

text: Jacob Burckhardt syntyi Baselissa varakkaaseen Burckhardt-kauppiassukuun kuuluneeseen protestanttisen kirkonmiehen perheeseen. Hän oli neljäs seitsemästä lapsesta. Kotonaan ja kymnaasissa hän sai vankan humanistisen koulutuksen; hän oppi kieliä ja perehtyi historiaan ja kirjallisuuteen. Kymnaasin jälkeen hän ryhtyi isänsä toivomuksesta opiskelemaan vuonna 1837 aluksi evankeelista teologiaa, mutta parin vuoden kuluttua hän siirtyi Berliinin yliopistoon ja keskittyi yleisen historian, taidehistorian ja filologian opintoihin. Hänen opettajiinsa kuului Leopold von Ranke, nykyaikaisen historiatieteen perustaja. Burckhardt promovoitiin tohtoriksi vuonna 1843, ja vuonna 1845 hänet nimitettiin historian ylimääräiseksi professoriksi Baselin yliopistoon.


title: Jacob Burckhardt

text: Vuosina 1855–1858 Burckhardt opetti arkeologiaa Zürichin teknillisessä korkeakoulussa, ja vuonna 1858 hän sai Baselin yliopistosta historian ja taidehistorian professuurin, jota hän hoiti vuoteen 1893 saakka. Hän teki useita tutkimusmatkoja Eurooppaan, muun muassa Italiaan.


title: Jacob Burckhardt

text: Burckhardt kuuluu taide- ja kulttuurihistorian oppialan perustajiin. Hän pyrki tutkimuksissaan kuvailemaan aikakauden henkeä ja ilmaisumuotoja. Historia oli hänelle enemmän kuin vain politiikkaa, ja hän painotti taiteen merkitystä historiantutkimukselle. Hän vastusti hegeliläistä historiankäsitystä, jossa historian nähtiin edistyvän ikuisten prosessien mukaisesti.


title: Jacob Burckhardt

text: Burckhardtin ensimmäinen pääteos oli "Die Zeit Constantins des Großen" (1853). Burckhardt piti Konstantinus Suuren aikakautta keskeisenä siirtymävaiheena myöhäisantiikista kristinuskon aikaan ja keskiajan kulttuurin perustana. Vuonna 1860 hän julkaisi toisen pääteoksistaan, "Die Cultur der Renaissance in Italien" (suom. "Italian renessanssin sivistys"), jonka aiheena olivat valtion ja kirkon rakennemuutos ja modernin, yksilöllisen ihmisen synty 1400–1500-luvulla. Tältä osin Burckhardtin työhön on nykyään suhtauduttu kriittisesti. Hän kuvasi laajasti renessanssin ajan yhteiskuntaa, ja hänen kirjansa on yhä aihepiirin perusteoksia. Teoksen suomennosta on arvioitu huolelliseksi, joskin hieman kuivakkaaksi ja kieltä yksinkertaistavaksi.


title: Jacob Burckhardt

text: 1850–1890-luvulla Burckhardt keskittyi luennoimaan, eikä hän enää julkaissut laajoja tutkimuksia. Häneltä jäi valmiita teoksia, jotka julkaistiin postuumisti: "Erinnerungen aus Rubens", "Griechische Kulturgeschichte" ja "Weltgeschichtlichen Betrachtungen". Myös hänen laajaa kirjeenvaihtoaan on julkaistu. Burckhardtin tuotannon kokonaisjulkaisuja on ilmestynyt kahdesti: "Jacob-Burckhardt-Gesamtausgabe" (1929–1934) ja "Gesammelte Werke" (1955–1959). Uusinta kriittistä laitosta "Kritische Gesamtausgabe" alettiin julkaista vuonna 2000, ja teoksesta on kaavailtu 27-osaista.


title: Vaietut salaisuudet

text: Vaietut salaisuudet ("Mélyen örzött titkok") on vuonna 2004 ensi-iltansa saanut Zsuzsa Böszörményiin ohjaama unkarilainen elokuva. Tuotannossa olivat mukana myös suomalaiset, ja elokuvan jälkiäänitetyissä sivurooleissa nähdään Peter Franzén ja Kati Outinen.


title: Vaietut salaisuudet

text: Lilirma (Eszter Bagaméri) täyttää 18 ja pääsee pois orpokodista ja viedään länteen synnyttämään valmiiksi maksettu lapsi varakkaalle perheelle. Hän löytää kiltin poikaystävän ja lähtee etsimään äitiään, mutta joutuu pahan naishahmon pauloihin.


title: Vaietut salaisuudet

text: Helsingin Sanomien Helena Ylänen piti elokuvaa mielenkiintoisena mutta epätasaisena. Hän kritisoi, että karheankomean alun jälkeen tarina ajautuu tyttökirjatyyliseksi.


title: Mallorcanseisoja

text: Mallorcanseisoja ("ca mè") on espanjalainen koirarotu, joka on kotoisin Baleaareilta. Vuonna 2007 Baleaarien populaation koko oli 248 yksilöä, joista uroksia 113 ja narttuja 135. Koirien jo ennestään pieni lukumäärä on yhä laskemassa.


title: Mallorcanseisoja

text: Mallorcanseisoja on maatiaismainen kanakoira, joka ei ole kooltaan kovin iso. Sen pää ei ole kovin suuri suhteessa runkoon. Kuono on hieman kalloa lyhyempi ja silmien välissä kulkee uurteet. Kirsu on leveä ja paksu, ja sen väri vaihtelee karvapeitteen värityksen mukaan. Ylähuulet ovat paksut ja riippuvat, kun taas alahuulet ovat tiiviit ja peittyvät ylähuulten alle. Korvat ovat keskikokoiset, leveät, riippuvat, korkealle kiinnittyneet ja kärjistään pyöristyneet.


title: Mallorcanseisoja

text: Niska on lyhyt ja paksu, ja joillain yksilöillä on löysä kaulanahka. Runko on sopusuhtainen, rintakehä syvä ja leveä ja kylkiluut kaareutuneet. Lantio on viisto ja raajat paksut ja lihaksikkaat. Käpälät ovat lyhyet, leveät ja soikionmuotoiset ja kynnet vahvat. Häntä on melko lyhyt, alhaalla kannettu ja selvästi hännänpäätä kohti kapeneva. Urosten keskimääräinen säkäkorkeus on n. 55 cm ja paino n. 20,5 kg, nartuilla vastaavat mitat ovat n. 50 cm ja 17,5 kg.


title: Mallorcanseisoja

text: Iho on tiheä eikä siinä tule olla ryppyjä löysää kaulanahkaa lukuun ottamatta. Karvapeite on lyhyt, sileä, paksu ja erittäin tiheä. Väritys voi olla musta, ruskea, valkoinen mustin merkein, valkoinen ruskein merkein, valkoinen oranssein merkein, valkoinen sitruunankeltaisin merkein tai kolmivärinen (tricolor). Kaksivärisillä koirilla esiintyy valkoisella alueella toisen värin sävyistä täplitystä: esimerkiksi valko-mustalla koiralla on musta ja valko-oranssilla oranssi täplitys. Kolmivärisen koiran pääväritys voi olla joko valko-musta, valko-ruskea, valko-oranssi tai valko-keltainen, jossa on ruosteenruskeat ("tan") merkit.


title: Mallorcanseisoja

text: Rotu on hillitty, jalo, säyseä, tottelevainen, lempeä ja ystävällinen. Se on yllättävän kestävä suurriistan metsästäjä, joka sopii tasaiseen ja tiheään maastoon. Se etenee työssään kuitenkin erittäin hitaasti ja pysyttelee kaiken aikaa lähellä omistajaansa. Sille on metsästäessä ominaista nostaa kuononsa puolipystyyn samaan tapaan kuin laiduntavat lampaat, ja siitä juontuukin alkuperäisen nimen lammasta tarkoittava sana "mè". Mallorcanseisoja saavuttaa sukukypsyyden 18 kuukauden iässä ja jalostukseen käytettävät nartut pennutetaan ensimmäisen kerran n. 2-vuotiaina.


title: Mallorcanseisoja

text: Kuten monista muistakin koiraroduista, myös mallorcanseisojan ominaisuuksista on paljon mainintoja historiallisessa kirjallisuudessa - aina 14. vuosisadalta nykyaikaan asti. Kaikki rodun historiaa tutkineet ovat samaa mieltä siitä, että rotu polveutuu navarralaisesta seisojasta joka levisi myöhemmin koko Iberian niemimaalle ja Baleaarien saaristoon, millä todennäköisesti viitataan joko navarranseisojaan tai sen esi-isiin. Tämä navarralainen koira sekoittui jonkin verran eri alueiden paikallisten koirien kanssa ja sopeutui metsästystaidoiltaan kunkin alueen vaatimusten mukaiseksi. Baleaareille päätyneitä navarranseisojia arvellaan risteytyn ibizanpodencon kanssa ketteryyden ja kevyemmän rakenteen saavuttamiseksi, mistä mallorcanseisojan uskotaan saaneen alkunsa.


title: Mallorcanseisoja

text: Rotu oli Baleaareilla alun perin hyvin yleinen ja laajalle levinnyt, mutta 1900-luvulla sen määrä alkoi laskea ja se risteytyi muiden rotujen kuten pointterin kanssa, mikä vaikutti sen ulkomuotoon ja luonteeseen. Vuonna 1996 kasvattajat ja mallorcanseisojia omistavat metsästäjät perustetivat ensimmäisen rotujärjestön "Club del Ca Mè Mallorquí". Sen perustamisesta lähtien rodunedustajia on rekisteröity ja on järjestetty niiden ulkomuotoa ja käyttöominaisuuksia arvioivia tapahtumia. Tämän ansiosta alkuperäiset ominaisuudet on saatu palautettua rotuun ja populaatio on elpynyt n. 200 yksilöön.


title: Mallorcanseisoja

text: Rotumääritelmä julkaistiin Baleaarien hallituksen virallisessa raportissa 28. joulukuuta 2002 ja rotujärjestö piti huolen kantakirjojen ylläpitämisestä. 10. maaliskuuta 2004 Maatalous-, kalastus- ja elintarvikeministeriö tunnusti rodun virallisesti.


title: Mallorcanseisoja

text: Tämä artikkeli on johdettu seuraavalta viralliselta sivustolta: Govern de les Illes Balears (luettu 20.11.2012). Se on julkaistu eteenpäin sivuilla määritellyn lisenssin CC BY-SA mukaisesti.


title: Asfalttiviidakko (vuoden 1999 elokuva)

text: Asfalttiviidakko ("Asfalto") on vuonna 1999 ensi-iltansa saanut Daniel Calparsoron ohjaama espanjalainen elokuva.


title: Asfalttiviidakko (vuoden 1999 elokuva)

text: Lucia (Najwa Nimri) ajelehtii kahden pikkuroiston, Chinon (Gustavo Salmeron) ja Charlyn (Juan Diego Botto) välillä. Kun huumekauppa epäonnistuu, Charly päätyy vankilaan kun taas Chino poliisiveljensä Antonion (Alfredo Villa) avulla itsekin poliisiksi. Charlyn vapauduttua vanha ystävä onkin vastapuolella.


title: Asfalttiviidakko (vuoden 1999 elokuva)

text: Helsingin Sanomien Nyt-liitteessä Pertti Avola piti elokuvaa eräänlaisena rikollismaailmaan sijoitettuna  Jules ja Jim -muunnelmana. Lopputulos ei kuitenkaan häntä vakuuttanut, koska todellista sisältöä elokuvaan ei hänestä synny. ”Kolmen pikkuroiston pateettinen tarina on aika yhdentekevä, eikä henkilöihin tule kosketuspintaa.”


title: Thomas Hickey

text: Thomas Robert Hickey (s. 8. helmikuuta 1989 Calgary, Alberta) on kanadalainen jääkiekkoilija, pelipaikaltaan puolustaja. Hän siirtyi tammikuussa 2013 NHL-seura New York Islandersin organisaatioon.


title: Thomas Hickey

text: Kaksinkertainen nuorten maailmanmestari Hickey on Los Angeles Kingsin ykköskierroksen varaus vuodelta . Hän ei kuitenkaan onnistunut varhaisesta varauksesta huolimatta pääsemään Kingsin NHL-joukkueeseen, vaan pelasi muutaman vuoden ajan seuran farmijoukkueessa. Tammikuussa 2013 New York Islanders poimi hänet riveihinsä siirtolistalta.


title: Geno Smith

text: Eugene Cyril "Geno" Smith III (s. 10. lokakuuta 1990, Miami, Florida) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän edustaa tällä hetkellä NFL-liigan New York Giantsia, ja pelasi ennen ammattilaisuraansa yliopistojalkapalloa Länsi-Virginian yliopiston joukkueessa.


title: Geno Smith

text: Smith oli varattavissa vuoden , ja häntä pidettiin mahdollisena ensimmäisen kierroksen varauksena. New York Jets varasi Smithin kuitenkin vasta toisella kierroksella, yhteensä 39. pelaajana.


title: Morsiamen poika

text:
Morsiamen poika ("El hijo de la novia") on vuonna 2001 ensi-iltansa saanut Juan José Campanellain ohjaama argentiinalainen elokuva.
Buenos Airesissa asuva Rafael Belvedere (Ricardo Darín) on 42-vuotias eronnut ja kiireinen ravintoloitsija, jolla on tytär Vicky (Gimena Nóbile).


title: Morsiamen poika

text: Rafael saa sydänkohtauksen mutta toipuu teho-osastolla ja alkaa miettiä elämäänsä. Hän haluaa myydä vanhempiensa perustaman ravintolan ja muuttaa Argentiinasta Meksikoon kasvattamaan hevosia. Samaan aikaan hänen isänsä haluaa viedä äidin kunnolla vihille katolisessa kirkossa, mikä jäi aikoinaan tekemättä. Rafael vastustaa ajatusta, sillä äiti kärsii Alzheimerin taudista.


title: Morsiamen poika

text:
Rafael pyytää myös vapautta ja omaa tilaa nuorelta tyttöystävältään Natilta. Tämä loukkaantuu ja lopettaa suhteen.
Vanhemmat menevät kuin menevätkin vihille, ja Rafael avaakin uuden ravintolan ja pyytää anteeksi Natilta.


title: Kuka pelkää pimeää

text: Kuka pelkää pimeää ("In the Cut") on vuonna 2003 ensi-iltansa saanut Jane Campionin ohjaama eroottinen jännityselokuva. Susanna Mooren romaaniin perustuvan elokuvan tuottajana toimi näyttelijä Nicole Kidman ja pääosissa esiintyvät Meg Ryan, Mark Ruffalo ja Jennifer Jason Leigh.


title: Kuka pelkää pimeää

text: Opettaja Frannie Avery (Ryan) ajautuu murhatutkimuksen keskelle ja sen myötä vaaralliseen mutta kiihottavaan suhteeseen murhatutkija Giovanni Malloyn (Ruffalo) kanssa. Tapahtumiin sotkeutuu myös strippariluolan yläkerrassa asuva Frannien sisarpuoli Pauline (Leigh), joka alkaa epäillä tutkija Malloyta murhaajaksi.


title: Jukkasjärven kirkko

text: Jukkasjärven kirkko () on Ruotsin Lapissa Kiirunan kunnan Jukkasjärvellä oleva kirkkorakennus. Sen vanhin osa on rakennettu 1607–1608. Kirkko on tyypiltään tukipilarikirkko, joita on rakennettu melkein pelkästään Suomeen Pohjanmaalle ja vain jokunen muualle Suomeen ja Pohjois-Ruotsiin. Kirkkoja on säilynyt 11, joista Jukkasjärven kirkko on ainoana Ruotsissa, muut 10 ovat Suomessa. Tukipilarikirkkojen vilkkainta rakennusaikaa oli 1600-luku.


title: Jukkasjärven kirkko

text: Jukkasjärven kirkon vanhin osa on valmistunut 1608. Vuonna 1726 valmistui kirkkoon laajennus, kun sitä jatkettiin molemmista päistä. Jatkoskohtiin tehtiin tukipilarit. Kirkon eteiseksi rakennettiin asehuone, toisessa päässä olevassa laajennusosassa on kuori ja sakaristo kuorin sivulla. Kirkon lehteri on rakennettu 1785. Muiden tukipilarikirkkojen tapaan kellotapuli on erillinen, se on valmistunut 1740-luvulla.


title: Jukkasjärven kirkko

text: Kirkon urut on tehnyt ruotsalainen Grönlunds Orgelbyggeri Luulajasta ja ne ovat vuodelta 1997. Uruissa on käytetty visakoivua, poronsarvea ja raakaparkittua nahkaa. Rekisteritappien koristeaiheet ovat saamelaisesta mytologiasta.


title: Jukkasjärven kirkko

text: Alttaritaulu on ruotsalaisen kuvanveistäjän ja taidemaalarin Bror Hjorthin tiikkinen, kirkasvärinen korkokuva. Keskeisen Kristushahmon lisäksi alttaritaulussa on jylhään tunturimaisemaan sijoitettu Jukkasjärven kirkko sekä ihmishahmoina muun muassa saamelaisia sekä Lars Levi Laestadius. Triptyykki on vuodelta 1958 ja sen lahjoitti kirkon 350-vuotisjuhliin Luossavaara-Kiirunavaara Aktiebolag.


title: Ei sanaakaan

text:
Ei sanaakaan ("Ne le dis à personne") on vuonna 2006 ensi-iltansa saanut Guillaume Canet’n ohjaama ranskalainen jännityselokuva, joka perustuu yhdysvaltalaisen Harlan Cobenin samalla nimellä suomennettuun romaaniin "Tell No One".
Margot Beckin (Marie-Josèe Croze) uskotaan joutuneen sarjamurhaajan uhriksi vuosia sitten. Murhaaja on joutunut kiinni, muttei ole tunnustanut Margot’n murhaa. Eräänä päivänä Margot'n miehen, lastenlääkäri Alexandre Beckin (François Cluzet) elämässä alkaa tapahtua outoja. Onko hänen vaimonsa sittenkin yhä elossa?


title: Ei sanaakaan

text: Helsingin Sanomissa Pertti Avola piti elokuvaa jahkailevana ja ylipitkänä trillerinä, jossa on paljon kuolleita kohtia, selittelevää puhetta ja pateettista tunteellisuutta. MTV3:n Atso Suopanki piti François Cluzet’n näyttelijäntyöstä ja tarinan hyvin rakennetusta ja ennalta-arvaamattomasta kuljetuksesta.


title: Katherine Hillard

text: Katherine "Kat" Hillard on kuvitteellinen henkilö Power Rangers -universumissa. Katherine toimi toisena vaaleanpunaisena rangerina ja vaaleanpunaisena ninja rangerina televisiosarjassa "Mighty Morphin Power Rangers" sarjan kolmannella tuotantokaudella. Hän oli yksi päähenkilöistä myös kolmessa sen jälkeisessä sarjassa "Mighty Morphin Alien Rangers", "Power Rangers Zeo" ja "Power Rangers Turbo"., joista viimeisessä hän luovutti vaaleanpunaisen turbo rangerin voimansa seuraajalleen. Katherinea näytteli lähes aina australian-amerikkalainen näyttelijä Catherine Sutherland, mutta ajoittain myös Julia Jordan tilanteissa, joissa kuvattiin nuorta Katherinea. Tällainen tilanne oli muun muassa minisarjassa "Mighty Morphin Alien Rangers".


title: Katherine Hillard

text: Katherine oli Power Rangers -televisiosarjan historiassa toinen hahmo, jota esitti muualla kuin Yhdysvalloissa syntynyt näyttelijä. Ensimmäinen oli ollut amerikanvietnamilainen näyttelijä Thuy Trang, joka oli aiemmin näytellyt hahmoa Trini Kwan. Katherine oli kotoisin Australiasta. Seuraava Australiasta kotoisin ollut ranger oli Vihreä Mystic Ranger Xander Bly sarjassa "Power Rangers Mystic Force".


title: Katherine Hillard

text: Myöhemmin myös sarjassa "Power Rangers S.P.D." olleen Katherine Manxin lempinimi oli "Kat".


title: Katherine Hillard

text: Katherine oli aiemmin lupaava uimahyppääjä, joka oli kuitenkin luopunut unelmastaan päästä lajin huipulle kilpailussa sattuneen tapaturman jälkeen. Katherine oli muuttanut Surrey Hillsistä, Australiasta perheensä mukana Angel Groveen, kun hänen isänsä sai sinne siirron. Muuton jälkeen Rita Repulsa muutti hänet pahaksi vakoojakseen ja antoi hänelle pahoja voimia ja kyvyn muuttua kissaksi. Myöhemmin nähdystä Katherinen takaumasta selvisi, että Rita oli houkutellut Katherinen ansaan tengasoturin avulla, joka oli naamioituneena teinipojaksi. Poika oli houkutellut Katherinen puistossa syrjäiseen kohtaan, jossa Rita oli laittanut Katherinen pahan loitsunsa alaiseksi.


title: Katherine Hillard

text: Sen jälkeen Katherine antoi Kimberly Hartin ja Aisha Campbellin löytää hänet puistosta kissana, jotta he ottaisivat hänet hoitoonsa. Hän oli saanut tehtävän vakoilla rangereiden arkea ja kerätä tietoa heistä Ritalle. Katherinella oli aluksi myös taito muuttua Katastrophe-hirviöksi, mutta hänen hirviömuotonsa kuitenkin tuhoutui Ninjorin ja Ninja Mega Falconzordin voimasta. Katherinen hirviömuodon tuhoutumisesta huolimatta Katherine pysyi yhä Ritan lumouksen alaisena.


title: Katherine Hillard

text: Myöhemmin Katherine onnistui varastamaan Kimberlyn ninjakolikon. Kun ninjakolikko oli pahoissa käsissä, Kimberly meni todella heikkoon kuntoon. Kolikon avulla Katherine pääsi myös tunkeutumaan Tommy Oliverin ohjaamaan Falconzordiin, jonka hän siten kaappasi Zeddille. Falconzordin menetys teki myös muut rangereiden Ninjazordit toimintakyvyttömiksi. Myöhemmin Katherine esitti joutuneensa tengasoturien hyökkäyksen kohteeksi ja sai houkuteltua Kimberlyn ansaan. Kimberly joutui Zeddin vangiksi, jonka avulla Zeddillä oli tarkoitus saada rangerit ohjaamaan hänen omia Shogunzordejaan ja tuhoamaan niillä maailma.


title: Katherine Hillard

text: Myöhemmin Kimberly putosi taisteluiden ja telinevoimisteluharjoitusten uuvuttamana alas voimistelutelineeltä, kun hän oli saanut luvan jäädä yksin harjoittelemaan nuorisokeskukselle paikan sulkemisajan jälkeen. Katherine oli onneksi vakoilemassa häntä ja soitti hätäkeskukseen. Hän tunsi olleensa vastuussa ja syyllinen tapahtuneeseen. Tapaus vapautti Katherinen myös lopulta Ritan lumouksesta. Hän halusi hyvittää aiemmin tekemänsä pahat teot ja luovutti itsensä Ritalle ja Zeddille, koska luuli heidän vapauttavan häntä vastaan heidän aiemmin vangitseman Ninjorin. Katherine joutui tyrmään, mutta hän onnistui huijaamaan vartiossa ollutta Rito Revoltoa ja sai hänet nukahtamaan. Katherine hankki sen jälkeen pahana varastamansa vaaleanpunaisen ninjakolikon takaisin ja sen avulla Alpha 5 pystyi siirtämään hänet turvaan. Katherine antoi ninjakolikon takaisin Kimberlylle. Pian Kimberly sai kuitenkin mahdollisuuden toteuttaa pitkäaikaisen unelmansa telinevoimistelua koskien ja päätti lähteä Floridaan harjoittelemaan telinevoimistelua ammattilaisvalmentajan kanssa kansainvälisiä kilpailuja varten. Kimberly valitsi Katherinen seuraajakseen ja hänestä tuli siten toinen Vaaleanpunainen Power Ranger ja toinen Vaaleanpunainen Ninja Ranger. Hän myös ohjasi Crane Ninjazordia ja yhdessä Tommyn kanssa Valkoista Shogunzordia.


title: Katherine Hillard

text: Aluksi Katherine kuuli välillä päässään Ritan ajatuksia, kun hän kärsi Ritan loitsun jälkivaikutuksista. Katherine sopeutui nopeasti myös uuteen tehtäväänsä Power Rangerina ja muut rangerit ottivat hänet lämpimästi vastaan. Katherine ja Aisha muun muassa opettivat Katherinen tädin Kelly-simpanssille viittomakieltä ja valmistelivat yhteisen lauluesityksen lukioonsa. Katherine sai myös Angel Groven kaupunginjohtajalta palkinnon hänen saavutuksistaan kodittomien hyväksi, sillä Katherine rakensi eräälle tontille ystäviensä kanssa kodittomille turvapaikan. Kun Ritan ja Riton paha isä Master Vile saapui vierailulle kuupalatsiin etsimään voimakasta Zeokristallia onnistuivat rangerit saamaan sen aluksi itselleen. Varmistaakseen ettei Master Vile saisi Zeokristallia haltuunsa rangerit hajottivat sen viideksi pienemmäksi kristalliksi ja lähettivät syntyneet palaset eri aikakausille eri puolille maailmaa.


title: Katherine Hillard

text: Mighty Morphin Power Rangersin viimeisessä jaksossa Master Vile oli "Orb of Doomin" avulla onnistunut siirtämään Maapallon ajassa taaksepäin. Sen seurauksena rangereista oli tullut lapsia eivätkä he pystyneet enää käyttämään voimiaan. Sen vuoksi minisarjassa Mighty Morphin Alien Rangers Maata puolustamaan kutsuttiin hetkeksi Aquitar-planeetan Power Rangerit. Myöhemmin Billy Cranston rakensi ninjakolikoista voimansa ottaneen koneen, jolla hän toivoi pystyvänsä muuttamaan rangerit takaisin oikean ikäisiksi. Kuitenkin vain Billy ehti käyttää laitetta, kun Goldar ja Rito Revolto varastivat sen. Sen jälkeen Rita Repulsa ja Lord Zedd tuhosivat laitteen sisällä olleet kuusi ninjakolikkoa, joten Power Rangereiden käyttämät voimat olivat lopullisesti mennyttä. Koska Katherinen ninjakolikko oli siten tuhoutunut lähti nuori Katherine etsimään portaalin läpi yhtä Zeokristallin palasista. Katherinen tutkimusmatka johti hänet Australiaan, jossa hänen avuliaisuuttaan testattiin. Testissään hän joutui todistamaan olleensa epäitsekäs auttamalla eksynyttä vanhaa naista löytämään kotiinsa. Antamastaan avusta hänet palkittiin Zeokristallin palasella.